Evropska unija – Page 2 – Evropro info\nEU ugovorila kupovinu dodatnih 300 miliona doza Modernine vakcine\nEvropska unija je danas saopštila da je ugovorila kupovinu dodatnih 300 miliona doza Modernine vakcine protiv korona virusa. To je saopšteno samo nekoliko sati nakon vesti da su EU i kompanije Fajzer i Biontek postigle dogovor o isporuci dodatnih 200 miliona doza vakcina protiv korona virusa. Evropska komisija je saopštila da drugi ugovor sa Modernom…\nPosted in Aktuelno, COVID-19, Vesti • No Comments on EU ugovorila kupovinu dodatnih 300 miliona doza Modernine vakcine\nFirme napuštaju Britaniju zbog Bregzita\nBregzit je za manja preduzeća mnogo veći problem nego za velike koncerne. Neka su prestala da izvoze u EU, jer ne mogu da plate skupe knjigovođe ili advokate. A neka su odlučila da deo proizvodnje presele u EU. Mala preduzeća su oslonac britanske privrede. Oni koji izvoze svoje proizvode u Evropsku uniju suočeni su sa…\nPosted in Aktuelno, Vesti • No Comments on Firme napuštaju Britaniju zbog Bregzita\nEIB prošle godine povećala finansiranje u regionu za 50%\nEvropska investiciona banka (EIB) uložila je 873 miliona evra u Zapadni Balkan tokom 2020. godine i time zabeležila rast od gotovo 50 odsto u poređenju sa 2019. godinom, navodi se u saopštenju te finansijske institucije. U skladu sa prioritetima Evropske unije (EU) za povećanje povezanosti, većina sredstava, odnosno 531 milion evra, plasirana je u izgradnju…\nPosted in Aktuelno, Fondovi EU, Vesti • No Comments on EIB prošle godine povećala finansiranje u regionu za 50%\nPortparol EU: Brisel naporno radi na ukidanju američkih sankcija Iranu\nEvropska unija “naporno radi” sa novom američkom administracijom na ukidanju sankcija koje su SAD jednostrano uvele Iranu, ali poziva Teheran da poštuje svoje obaveze prema međunarodnom sporazumu o nuklearnom sporazumu, izjavio je portparol Unije Peter Stano. „Visoki predstavnik EU Žozep Borel igra ulogu koordinatora i veoma naporno radi da se međunarodni sporazum o iranskom nuklearnom…\nPosted in Pregovori, Vesti • No Comments on Portparol EU: Brisel naporno radi na ukidanju američkih sankcija Iranu\nPredsednica Evropske komisije Ursula fon der Lajen izjavila je da će proizvođač vakcina protiv koronavirusa AstraZeneka isporučiti Evropskoj uniji (EU) 30 odsto više vakcina od ranije predviđenih. Ursula fon der Lajen je rekla da će EU ukupno dobiti 40 miliona doza vakcina tog proizvođača. AstraZeneka, koja je poslednjih dana bila na meti kritika lidera EU…\nPosted in Aktuelno, COVID-19, Vesti • No Comments on Fon der Lajen: AstraZeneka će isporučiti EU 30 odsto više vakcina od predviđenog\nEvropska komisija raspisala je pozive za podnošenje predloga za evropske programe promocije poljoprivrednih proizvoda u EU i inostranstvu. Ove godine poseban fokus je stavljen na promociju proizvoda i poljoprivrednih metoda koji direktnije podržavaju ciljeve evropskog zelenog sporazuma, poput organskih proizvoda, voća i povrća i održive poljoprivrede. Za 2021. godinu ukupan budžet od 182,9 miliona evra…\nPosted in Aktuelno, Fondovi EU, Konkursi, Vesti • No Comments on EU daje 183 miliona evra za promociju poljoprivrednih proizvoda\nPredsednica Evropske komisije Ursula fon der Lejen zatražila je objavljivanje ugovora o nabavci vakcina protiv koronavirusa koji je EU postigla sa proizvođačem Astrazeneka. Ugovor koji je potpisan u avgustu sadrži obavezujuće odredbe, rekla je Fon der Lajen za nemački radio i zatražila uverljivo objašnjenje za zastoj u isporuci vakcina, javio je BBC. Kompanija Astrazeneka je…\nPosted in Aktuelno, COVID-19, Vesti • No Comments on Fon der Lajen traži od Astrazeneke da objavi ugovor o nabavci vakcina sa EU\nEvropska komisija objavila ugovor sa Astrazenekom\nEvropska komisija objavila je svoj ugovor sa farmaceutskom kompanijom Astrazeneka o nabavci vakcina protiv koronavirusa, ali je znatan deo ugovora zatamnjen u odredbama koji sadrže cenu, garantovane datume isporuka i navodima što se tiče intelektualne svojine. Ovaj potez usledio je samo nekoliko sati pošto je predsednica Komisije Ursula fon der Lajen pojačala pritisak na kompaniju,…\nPosted in Aktuelno, COVID-19, Vesti • No Comments on Evropska komisija objavila ugovor sa Astrazenekom\nSrbija u prvih pet zemalja po broju pritužbi Evropskom sudu za ljudska prava\nEvropskom sudu za ljudska prava predato je 1.836 predstavki za Srbiju, što je pad od 17 odsto u odnosu na 2019. godinu, ali je Srbija i dalje među top pet zemalja po broju predstavki, srazmerno broju stanovnika, saopštio je Savet Evrope. Na prvom mestu nalazi se Crna Gora sa 3,5 predstavki na 10.000 stanovnika, na…\nPosted in Aktuelno, Vesti • No Comments on Srbija u prvih pet zemalja po broju pritužbi Evropskom sudu za ljudska prava\nFalkoni: U Srbiji je potrebno pozitivno govoriti o Evropi\nFrancuski ambasador u Srbiji Žan-Luj Falkoni izjavio je da je tema srpskog programa onlajn međunarodne kulturne manifestacije “Noć ideja” (La Nuit des idees) – bliskost i nova solidarnost u Srbiji, Evropi i Francuskoj. „Tema srpskog programa manifestacije Noć ideja je bliskost – nova solidarnost u Srbiji, Evropi i Francuskoj, a u Srbiji je potrebno pozitivno…\nPosted in Aktuelno, Vesti • No Comments on Falkoni: U Srbiji je potrebno pozitivno govoriti o Evropi


Adecco Group akvizira AKKA Technologies za 2,4 milijarde $, najveća akvizicija u 25-godišnjoj istoriji švajcarske kadrovske kompanije\nAdecco ima za cilj da poveća prisustvo u brzo rastućem sektoru istraživanja i razvoja.\nAdecco Group sklopila je ugovor kojim će akvizirati AKKA Technologies za 2,4 milijarde dolara (oko 2 milijarde evra), što će predstavljati najveću akviziciju u 25-godišnjoj istoriji švajcarske kadrovske kompanije, piše Reuters.\nKompanije sve više prepuštaju istraživački i razvojni rad spoljnim konsultantima, što je trend koji Adecco želi da iskoristi. Kako se navodi, spojiće AKKA sa svojim naučnim i IT kadrovskim poslovanjem sa ciljem da se pojačaju usluge, pružajući inženjersko, tehničko i istraživačko-razvojno osoblje proizvođačima automobila i vazduhoplovnim kompanijama.\nInvestitori kompanije AKKA dobiće 49 evra po akciji. Glavni akcionari, porodica Riči i belgijska holding kompanija CNP, prihvatili su uslove. Oni su vlasnici 60 odsto kompanije koja posluje u Evropi, pretežno u Francuskoj i Belgiji.\nAdecco, koji posluje i u Srbiji, je nedavno takođe izvestio da su prihodi kompanije u drugom tromesečju porasli za 26 odsto na 5,26 milijardi evra, dok je neto prihod porastao na 145 miliona evra sa 21 milion koliko je iznosio prethodne godine.


Održan 6. protest "Jedan od pet miliona" | Skandalozno\nŠesti protest “Jedan od pet miliona” održan u Beogradu – VIDEO\nKolona je krenula sa platoa ispred Filozofskog fakulteta i kretala se Svetogorskom i Takovskom ulicom pored RTS-a, zatim kroz ulice Kneza Miloša, Kralja Milana i Terazije.\nNa početku protesta, građanima koji su ispunili Studentski trg i Vasinu ulicu obratili su se glumac Branislav Trifunović i predstavnica Srba sa Kosova Rada Trajković.\nTrifunović je rekao da je iz Kraljeva peške u Beograd krenula grupa od osam „hrabrih“ ljudi koji će stići u Beograd 16. januara na godišnjicu ubistva lidera Građanske inicijative SDP Olivera Ivanovića. U taj pohod su, kako je naveo, krenuli kao simbol otpora i borbe za zemlju bez političkih ubistava.\n„U sredu 16. januara ćemo se okupiti da bismo se setili čoveka koji je 20 dana pred smrt rekao: ’Ima nas više‘“, kazao je Trifunović i ponovio zahtev da se otkriju Ivanovićeve ubice.\n„Sve nas je više i doći ćemo do brojke zbog koje će ostati bez fotelje“, poručio je Trifunović, ocenivši da će oni koji dođu na „kontramiting“ biti tu zbog straha i zbog novca.\nRada Trajković je u svom obraćanju rekla da je Slobodan Milošević „pokorio“ Srbe na Gazimestanu da bi se ustoličio, a da to isto radi i Aleksandar Vučić „uz pomoć mafije koja je na kraju ubila i Olivera Ivanovića“.\n„Ustoličio je u Beogradu poligraf pravde za Milana Radoičića, koji je umešan u organizaciju Ivanovićevog ubistva“, rekla je Trajkovićeva i zatražila da se Radoičić izruči Prištini.\nOna je zahvalila vladiki Grigoriju na podršci i dodala da je vladika Teodosije doživeo da Srpska lista zabrani dolazak u crkve na božićne praznike.\nOrganizatori protesta i danas su ponovili zahteve da se rasvetli ubistvo Olivera Ivanovića, da se otkriju nalogodavci napada na novinare i opozicionare, da se direktor RTS-a Dragan Bujošević povuče sa funkcije i da opozicija dobije pet minuta prostora u Dnevniku RTS-a.\nPrvi protest je pre pet nedelja organizovan zbog napada na lidera Levice Srbije Borka Stefanovića.\nUčesnici protesta duvali su u pištaljke i lupali u bubnjeve, noseći različite transparente, preneo je Tanjug.\nBudite prvi sa komentarom na članku "Šesti protest “Jedan od pet miliona” održan u Beogradu – VIDEO"


Rusija otvorila tržište za plasman voća i povrća iz BiH | Novosti.RS\n22. 10. 2016. u 07:17\nRusija je ukinula zabranu uvoza voća i povrća iz BiH.\nBANjALUKA - Rusija je ukinula zabranu uvoza voća i povrća iz BiH. Mirko Šarović, ministar spoljne trgovine i ekonomskih odnosa BiH, potvrdio je ovu vest.\n- Ovo je znak da smo otklonili prepreke koje smo imali u protekla dva meseca i ovo je odlična vest za sve proizvođače voća i povrća koji ponovo svoje proizvode mogu da izvoze u Rusiju - kazao je Šarović.\nNa pitanje koliku su štetu proizvođači pretrpeli, Šarović je rekao kako šteta nije još sabrana, ali kako je zabrana nastupila u vreme punog izvoza, što je sigurno proizvođačima donelo veliku štetu. Kolika je, znaće se tek u konačnom bilansu spoljnotrgovinske razmene.\n- Na nama je sada da u skladu s novim pravilima i procedurama postupamo i krenemo ponovo na rusko tržište, koje je jedno od većih izvoznih tržišta za BiH - dodao je Šarović.\nRusija je u avgustu uvela zabranu uvoza voća i povrća iz BiH, kad su otkrili da je u Rusiju izvezeno desetak tona bresaka koje su imale poreklo iz Gvineje.\nNakon uvođenja zabrane iz Rusije u BiH su došli inspektori koji su obišli sve proizvođače i uverili se u kvalitet voća i povrća koji iz BiH ide za Rusiju i uspostavili bolju kontrolu proizvoda.


Dodik se zalaže da građani entiteta RS-a automatski dobiju državljanstvo Srbije\nSrpski član Predsedništva BiH Milorad Dodik izjavio je da će svima s kojima bude razgovarao u Briselu reći da je intervencionizam međunarodne zajednice doveo tu zemlju do toga da je u njoj nemoguć normalan politički život zasnovan na konsenzusu.\n“BiH je zarobljena iluzijom koju su posijali međunarodna zajednica i Bošnjaci. BiH ne može da dođe do realnog političkog života u kojem postoje tri konstitutivna naroda koji treba da se dogovaraju konsenzusom, nego se stalno pokušava pribjeći nekom nametanju”, rekao je Dodik sinoć za ATV, a prenosi Tanjug.\nOn je istakao da je kongresmen iz SAD, koji predlaže rezoluciju o BiH, plaćeni bošnjački lobista, što je, kaže, svima poznato.\nDodik je podsjetio da svaki narod ima pravo na samoopredjeljenje i državu na čemu se zasnivala civilizacija i da u BiH ne postoji potencijal za rat.\n“Ovo pravo se vraća polako. U svojim komunikacijama koje nisu beznačajne mogu da spoznam stvari koje su drugačije. Recimo, na nekom forumu u Briselu se vodi razgovor na veoma visokom nivou o tome šta uraditi na zapadnom Balkanu i onda ima ljudi koji kažu da Srbima u BiH treba dati državu”, naveo je Dodik.\nDodik je izjavio i da se zalaže za ideju da svi građani RS-a automatski dobiju državljanstvo Srbije.\n“Pokušavam da privolim vlasti u Srbiji da prihvate automatsko državljanstvo Srbije za građane entiteta RS. Potpuno sam uvjeren da ova bezočna laž koja se zove BiH ne može da funkcioniše u situaciji kada se degradira srpski narod”, naveo je Dodik.\nOn je najavio da će nakon izbora novog saziva Vlade Srbije prva posjeta zvaničnika Srbije biti entiteru RS i Banjaluci.\n“To sam se dogovorio sa predsjednikom Srbije Aleksandrom Vučićem, kao što ćemo mi nakon toga posjetiti Srbiju. Naša saradnja je veoma dobra i treba da bude proširena, a uradili smo mnogo kapitalnih stvari, među kojima je nastavni program i neophodan je što veći stepen integracije zato što je riječ o istom narodu”, rekao je Dodik za ATV.\nGovoreći o odnosima sa Crnom Gorom, Dodik je ponovio da je na vrijeme shvatio da je predsjednik Milo Ðukanović ušao u završnu fazu degradacije srpskog identiteta jer je htio da oduzme imovinu Srpskoj pravoslavnoj crkvi.\nOvako je Karleuša izgledala kada je imala 17...\nIvana Marić o Fikretovim respiratorima: “Mi smo ovo...\nVlada FBiH isplatila regres. Ministrima, parlamentarcima i uposlenicima...


CSGS: Po u Kongresu o Vučićevom liderstvu u borbi protiv kriminala\nFebruar 11, 2019 11:57\nAmerička nevladina organizacija „Crime Stoppers Global Solutions“ (CSGS), sa sedištem u Vašingtonu, saopštila je da je kongresmen Ted Po, koji je dugo godina bio na čelu srpskog kokusa, istakao u obraćanju Kongresu liderstvo predsednika Srbije Aleksandra Vučića u borbi protiv transnacionalnog kriminala.\nKongresmen Po je ohrabrio predsednika Vučića „da nastavi demonstrirati vođstvo i hrabrost koju je do sada pokazao i da ne predvodi svoju zemlju samo u ovom sektoru, već i da bude primer za druge balkanske nacije koje bi išle njegovim stopama“, navodi se u saopštenju koje je Tanjugu uputila ta američka organizacija.\n„Crime stoppers“ su u saopštenju priložili govor Poa, republikanskog kongresmena iz Teksasa i kopredsedavajućeg srpskog kokusa u Kongresu, koji je izrazio zadovoljstvo što je Republika Srbija prva zemlja na Balkanu koja je otvorila svoja vrata misiji i timu CSGS.\nOn je pohvalio predsednika Srbije Aleksandra Vučića i Vladu Srbije, zatim ministra unutrašnjih poslova Nebojšu Stefanovića i Kancelariju premijerke Ane Brnabić zbog interesovanja za rad „Crime Stoppers Global Solutions“ i istraživanje mogućnosti partnerstva, kako bi se uspostavio program borbe protiv transnacionalnog kriminala u Srbiji.\n„Drago mi je što mogu da kažem da su od ove početne komunikacije i dijaloga dve srpske nevladine organizacije potpisale sporazume o partnerstvu sa Crime Stoppers Global Solutions, pridruživši se globalnoj borbi protiv terorizma i transnacionalnog kriminala“, navodi Po u govoru datiranom 12. decembra 2018. godine.\n„Kao snažnog lidera i visoko cenjenog stručnjaka za američko-srpske odnose, stavovi američkog Kongresmena Teda Poa imaju veliku težinu u našoj vladi – u Kongresu, u Beloj kući i Stejt departmentu“, izjavio je koosnivač i potpredsednik CSGS, DŽim Fuda.\n„Čvrsto verujemo da Crime Stoppers Global Solutions, zajedno sa svojim srpskim partnerima, može podržati i pomoći predsedniku Vučiću i njegovoj misiji u borbi protiv terorističkih i transnacionalnih kriminalnih organizacija i zaštititi srpski narod kojem prete i štete njihove aktivnosti“, zaključio je Fuda.\nVučićTed Poborba protiv kriminala\nDačić s ambasadorima Srbije o situaciji na Kosovu i Metohiji 37\nNajviše se čeka na graničnim prelazima sa Mađarskom, do sat i po vremena\n18:29 August 22, 2019


Izvor: Radio Televizija Vojvodine, 17.Jan.2021, 11:17\nVodeća zemlja po broju obolelih je SAD, u kojoj >> Pročitaj celu vest na sajtu Radio Televizija Vojvodine << ima više od 24 miliona zabeleženih slučajeva od početka pandemije, sledi Indija sa 10,5 miliona, Brazil 8,4, Rusija 354 i Velika Britanija 3,3 miliona zaraženih.\nU Indiji i Meksiku je, prema podacima vašingtonskog Univerziteta, od posledica zaraze korona virusom preminulo više od 100.000 ljudi, a u Velikoj Britaniji 88.590.\nKako je saopštilo Ministarstvo zdravlja, u poslednja 24 sata potvrđena su 20.523 nova slučaja, što je skoro dvostruko veći dnevni bilans od onih koji su registrovani pre samo nedelju dana.\nTokom jučerašnjeg dana vakcinisano je 25.000 zdravstvenih radnika, čime je njihov ukupan broj porastao na 463.000, ali je taj broj i dalje nedovoljan jer je planirana vakcinacija 750.000 osoba na prvoj liniji borbe protiv korona virusa.\nKina: Smiruje sa stanje, ali broj novozaraženih i dalje visok\nU Kini je u poslednja 24 sata potvrđeno 109 novih slučajeva korona virusa, od kojih su dve trećine registrovane u provinciji Hebej koja okružuje Peking, saopštila je danas Nacionalna zdravstvena komisija.\nIako je broj novozaraženih i dalje visok, današnji bilans je manji u odnosu na kretanje brojki protekle nedelje.\nOd prethodnog preseka prijavljeno je i 119 asimptomatskih slučajeva, koji ne ulaze u zvaničnu statistiku.\nKina planira da do sredine sledećeg meseca, pre početka proslave Kineske nove godine, vakciniše 50 miliona ljudi, piše Gardijan.\nU toj zemlji je od početka epidemije zaraženo 88.227 osoba, od kojih su 4.653 preminule.\nBroj novih slučajeva koronavirusa u Južnoj Koreji šesti dan zaredom je viši od 500, nakon što su u toj zemlji delimično ublažene pojedine restrikcije kako bi se rasteretile firme pogođene pandemijom.\nU poslednja 24 sata zabeleženo je 520 novih slučajeva, što je manji pad u odnosu na prethodi dan, kada ih je bilo 580.\nKako navodi agencija Jonhap, treći talas epidemije u toj zemlji jenjava, nakon što je krajem decembra dnevni broj novozaraženih prelazio i 1.000.\nU toku prethodnog dana preminulo je 13 pacijenata.\nOd početka epidemije u Južnoj Koreji je zaraženo ukupno 72.340 osoba, od kojih je 1.249 preminulo.\nBroj zaraženih korona virusom u svetu premašio je 95 miliona, pokazuju najnoviji podaci sajta "Worldometers". U svetu je do sada zaraženo 95.007.057 osoba, od kojih je 2.032.106 preminulo. Od početka pandemije izlečeno je 67.826.998 ljudi. U svetu su trenutno aktivna 25.147.953 slučaja,...


TEŠKO NJOJ: Hasan Dudić ulazi u "Zadrugu" da se obračuna sa Jelenom Golubović! : Nadlanu.com\nTEŠKO NJOJ: Hasan Dudić ulazi u "Zadrugu" da se obračuna sa Jelenom Golubović!\nObjavljeno 5. dec 2017. / 10:15:34\nPevač je posle duge borbe i dokazivanja istine pred pravosudnim organima oslobođen krivice da je tukao rediteljku u "Parovima" 2015. godine, pa je sada došlo vreme da to javno i obelodani. U dogovoru s produkcijom, Dudić je shvatio da je najbolji način za to da uđe u "Zadrugu" i svoju pobedu saopšti pred milionskim auditorijumom u prisustvu Golubovićeve.\n- Hasan sve vreme govori da ga je Jelena vređala na nacionalnoj osnovi, psovala mu porodicu, klevetala ga, ali su svi bili na njenoj strani jer je odglumila da je dobila udarac od njega u rijalitiju. Tužilac je tada podigao optužnicu protiv Hasana, Jelena ga je teretila za lake telesne povrede i sve je to trajalo skoro tri godine. Na kraju je sud odlučio da Dudić nije kriv, pa on sada želi da to svi čuju, a posebno Golubovićeva, koja ga i dalje proziva u "Zadruzi" i priča kako je pevač izgubio na sudu - rekao je izvor blizak pevaču.\nHasan je potvrdio ovu informaciju, ne želeći da otkriva mnogo detalja.\nFoto: Goli Zivot TV HAPPY - YouTube/PrintScreen\nhasan dudićjelena golubovićparoviZadruga


Mileševo: Škola renovirana, ali vrtić ne radi - Portal Moj Bečej - Bečejske opštine iz ugla građana!\nJanković i meštani: Bez toga, obećanje nije u potpunosti ispunjeno\nRoditelji dece iz Mileševa kažu da obećanje vezano za renoviranje objekta bečejske Osnovne škole„Petefi Šandor“ u tom mestu nije ispunjeno u potpunosti. U seoskoj školi za čije je očuvanje prošle godine pokrenuta peticija, nakon čega je ovog leta i renovirana, ni ove godine neće funkcionisati vrtić.\nPrema rečima naših sagovornika, u kontakt sa direktorkom vrtića stupili su u martu tokom konkursa i obavestili je da decu neće slati u vrtić u susedni Drljan, te da žele da se on ponovo uspostavi po završetku radova na školi u okviru kojeg je godinama postojao.\nZvaničan dopis upućen joj je sredinom avgusta, dok su radovi još trajali, a odgovorom koji su dobili nakon desetak dana nisu zadovoljni.\nDirektorka Predškolske ustanove „Labud Pejović“ kaže da tokom martovskog konkursa objekat škole zbog renoviranja nije bio na raspolaganju i da ona nije imala informacije o dinamici tih radova, budući da je vrtić samo korisnik školskog prostora.\nNa školi u Mileševu zamenjeni su prozori i vrata, te oluci, okrečena fasada i prostorije, a uvedeno i centralno grejanje.\nDeca predškolskog uzrasta iz Mileševa, njih devetoro, pohađaju vrtić u dva kilometra udaljenom Drljanu gde im prostor takođe ustupa pomenuta škola čiji je objekat takođe renoviran.\nU bečejskom vrtiću dodaju da ove godine nema izgleda da se iz finansijskih i organizacijskih razloga pokrene posebna grupa u Mileševu i da za decu iz tog sela ima mesta u drugom objektu u okviru iste mesne zajednice.\nNa teritoriji opštine Bečej još 50-ak dečaka i devojčica čeka na mesto u vrtiću. Njihovi roditelji javili su se posle martovskog konkursa. U vezi sa tim slučajem direktorka vrtića je obavestila osnivača – opštinu Bečej, a oni nadležno ministarstvo za finansije kako bi se odobrilo dodatno izdvajanje novca za plate zaposlenih koje treba angažovati oko, najverovatnije, dve buduće celodnevne grupe. Od toga 30 dece je jaslenog uzrasta, a ostala od tri do 5,5 godina.


U Zavičajnom muzeju Homolja uspešno sproveden projekat Beljani petak u Homolju\nPOČETNA REGIONALNE VESTI - BRANIČEVSKI OKRUG U Zavičajnom muzeju Homolja uspešno sproveden projekat Beljani petak u Homolju\nZavičajni Muzej Homolja na osnovu konkursa koji je raspisalo ministarstva kulture i informisanja, a koji se odnosio na nematerijalno kulturno nasleđe, sproveo je projekat Beljani petak u Homolju.\nCeo projekat načinjen je sa ciljem da se obicaji i rituali vezani za Beljani petak sačuvaju od zaborava i prenesu na buduce generacije.\nPrema recima Milorada Đorđevića, saradnik na projektu, beljani petak je sinonim za ritualno branje bilja koje se koristi u svrhu zdravlja i plodnosti, a da ovaj praznik vodi poreklo od praslovenskog vremena.\nPrema recima koordinatora projekta , u narednom periodu plan je da brošura koja na veoma interesantan i slikovit nacin opisuje obicaje i verovanja , bude predstavljena i ucenicima osnovnih i srednje skole , kako bi se ovaj deo nematerijalnog kulturnog nasleđa Homolja priblizio mlađim generacijama.\nZavičajni Muzej Homolja na osnovu konkursa koji je raspisalo Ministarstvo kulture i informisanja, a koji se odnosio na nematerijalno kulturno nasleđe, sproveo je projekat „Beljani petak u Homolju“. Ceo projekat načinjen je sa ciljem da se običaji i rituali vezani za Beljani petak sačuvaju od zaborava i prenesu na buduće generacije.\nPrema recima Milorada Đorđevića, saradnika na projektu, Beljani petak je sinonim za ritualno branje bilja koje se koristi u svrhu zdravlja i plodnosti, a da ovaj praznik vodi poreklo od praslovenskog vremena.\nPrema rečima koordinatora projekta, u narednom periodu plan je da brošura koja na veoma interesantan i slikovit način opisuje običaje i verovanja, bude predstavljena i učenicima osnovnih i srednje škole, kako bi se ovaj deo nematerijalnog kulturnog nasleđa Homolja približio mlađim generacijama.\nPRETHODNI ČLANAKUdes na putu Požarevac-Salakovac\nSLEDEĆI ČLANAKUjutru mraz, pa sunčano, od sutra temperatura u porastu\nDanas: Raspušteni odbori Narodne stranke u Kostolcu i Žagubici\nPU Požarevac: Krivična prijava zbog automatske puške i četiri okvira sa 92 metka\nPromocija knjige u Narodnom muzeju u Požarevcu u ponedeljak\nNastavlja se izgradnja sportskog kompleksa Izvor u Žagubici\nOtvara se onlajn muzej mobilnih telefona\nBolji pristup pravima i u Malom Crniću i Žagubici\nNoć muzeja 2021. godine u Požarevcu


Oprezni optimizam Karle del Ponte\nKarla del Ponte je pozvala međunarodne institucije da ne odustanu od pritisaka na Beograd dok se ne isporuče i poslednji optuženi za ratne zločine, posebno Ratko Mladić:\n„Međunarodnom sudu koji se nalazi u poslednjoj fazi završetka sudskih postupaka potrebna je podrška Evropskog saveta kako bi uspešno okončao suđenje. Ove dve institucije imaju zajedničke ciljeve. Jedna od nekoliko važnih stvari koju bih navela je saradnja Srbije sa sudom. Donedavno saradnja sa Srbijom bila je problematična ali se poslednjih nedelja odnos poboljšao. Članovi srpske vlade su potvrdili da će obezbediti svu neophodnu podršku u lociranju i hvatanju optuženika.“\nSaradnju Srbije i drugih zemalja u regionu sa Haškim tribunalom del Ponte je ocenila kao generalno poboljšanu. Posebno pohvalivši saradnju Srbije sa BiH i CG na hapšenju Zdravka Tolimira i Vlastimira Đorđevića:\n„Juče je na Demokratskom forumu u Stokholmu gospodin Jeremić, ministar spoljnih poslova Srbije, govorio o obavezama svoje zemlje u cilju lociranja, hvatanja i odvođenja optuženika u Hag. Vlasti su takođe preuzele određene korake u tom cilju.“\nPredsednik Parlamentarne skupštine Saveta Evrope Rene van der Linden rekao je da haški tužilac može da računa na punu podršku te institucije u insistiranju nadležnih vlada da isporuče Mladića i Radovana Karadžića.


Obeležen svetski dan borbe protiv limfoma 2013\nUdruženje obolelih od limfoma LIPA i ove godine, kao i prethodnih šest, obeležilo je Svetski dan borbe protiv limfoma. Cilj ovogodišnje akcije "NARANDŽASTO JE U MODI-jedi narandžasto, nosi narandžasto i razmišljaj narandžasto", bio je da se raznim aktivnostima skrene pažnja javnosti na ovu opaku i vrlo čestu bolest, na simptome bolesti ali i na zdraviji način ishrane i redovnu fizičku aktivnost kao jedini vid prevencije od ove bolesti.\nAkcija je održana na Adi Ciganliji u nedelju 15. Septembra, a veliku podršku su nam pružili instruktori salse, instruktori joge i dr Saša Plećević, poznatiji kao dr Feelgood, koji je prisutnima otkrio tajne pravilne ishrane.\nČlanovi udruženja su brojnim posetiocima podelili balone, narandže i narukvice u znak podrške svim ljudima koji se leče ili žive sa ovom bolešću.\nOve godine je medijska pokrivenost naše akcije bila izuzetno pokrivena, pa su naši članovi Jelena Đurić i Maja Kocić i dr Milena Todorović Bela i dr Darko Antić i dr Ljiljana Tadić učestvovali u brojnim informativnim emisijama na RTS-u (Dnevnik 15.09.2013, Svet zdravlja 14.09.2013), jutranji program Pinka 15.09.2013, jutarnji program Studia B 14.09.2013, jutarnji program TV Kopernikus 15.09.2013 i jutarnji program TV Belle Amie Niš 14.09.2013. Skoro svi štampani mediji pokrili su ovu akciju.


Home»Aktivni građani»Za bolji jug Srbije\nBy Nemanja Stevanović 31/07/2019 Updated: 01/08/2019 Nema komentara4 Mins Read\nKako bi poboljšali položaj mladih, povećali učešće građana na lokalu, razvijali lokalni nivo kroz preduzetništvo, nauku i medije stavili u službu građana, i negovali lokalni identitet, Fond za jug Srbije dodelio je donacije organizacijama iz ovog dela Srbije. Podrškom socijalnim preduzećima, većom saradnjom akademske zajednice i privrede moguće je pokazati da jug ne zaostaje, već da, naprotiv, može da bude i pokretač novina koje će olakšati život i rad u našem društvu.\nDevet organizacija od prijavljenih dvadeset i pet sa teritorija pet opština na jugu Srbije dobilo je novac za projekte čije su teme od omladinskih politika, pa do razvoja preduzetništva i negovanja identiteta juga Srbije.\nVeće učešće građana\nIako je Zakonom o komunalnim uslugama propisano da opštine i gradovi sprovode anketu o zadovoljstvu komunalnih usluga makar jednom godišnje, u praksi se to ne radi. Kako bi povećali učešće građana Leskovca u ocenjivanju komunalnih usluga, udruženje ANIMUS kreiraće platformu na kojoj će građani moći direktno da ocene rad komunalnih preduzeća i službi, kao i da daju konkretne komentare na rad.\n„Sve komentare, predloge i ocene prosledićemo jedinicama lokalne samouprave i nadležnim službama i preduzećima. Naravno, sakupljaćemo informacije i od njih, jer nam je cilj da vidimo šta se nakon određenog vremena uradilo po tim pitanjima“, rekla je Ana Pecarski iz ovog udruženja.\nŽenska socijalna preduzeća\nKroz trinaestogodišnji rad i analize u ruralnim delovima juga Srbije, udruženje AIM centar došlo je do zaključka da su žene u ovom delu zemlje marginalizovane uprkos njihovom radu i trudu. Položaj majki dece sa invaliditetom i majki dece sa retkim bolestima još je teži.\n„One nemaju mogućnosti da rade, da nađu posao jer poslodavci neće tolerisati česte izostanke ili izlaske sa posla u toku radnog vremena“, kaže Ivana Petrović iz ovog udruženja i dodaje da postoje primeri žena koje su našle način da svoj i ekonomski status žena u sličnim situacijama poboljšaju osnivanjem socijalnih preduzeća.\nKroz medijsku kampanju i primere dobre prakse, ovo udruženje pokušaće da dâ zalet ženama sa sličnim problemima i pruži im način ekonomskog osnaživanja.\n„Nije, dakle, reč samo o ekonomskom osnaživanju već je bitno da se ta priča približi socijalnim preduzetnicim i da se prikaže kako postoji način da se uz malo solidarnosti postigne ekonomski benefit, kao i socijalizacija porodica“, navela je Petrović.\nNeobična imena sela\nUdruženje Marker iz Niša već skoro tri godine bavi se, uglavnom volonterski, jednim delom identiteta juga Srbije – dijalektom. Kroz moderni pristup na portalu Megafon Sonja Urošević i Jovana Đorđević obradile su, za ostali deo Srbije, neobične reči. Sada su rešile da krenu korak dalje i bave se neobičnim imenima sela.\n„Kada naiđemo na tablu u našem kraju, uglavnom se prvo nasmejemo, pa se onda zapitamo kako je takav naziv nastao. Mnogi sa severa nemaju razumevanja za takve nazive, za naš govor, pa onda pomisle da smo neobrazovani, siromašni. Ovakvim načinom borimo se protiv takve vrste diskriminacije, pa ćemo kroz edukativan i zabavan sadržaj, koji će biti plasiran na portal Megafon, objasniti sve ove nazive“, pojasnila je Jovana Đorđević.\nSpajanjem priča meštana, stručne literature i stručne javnosti, pokušaće da prikažu bogatstvo jezika koje se neopravdano stavlja u diskurs slabog obrazovanja i siromaštva juga Srbije.\nPrva donacija Fonda za jug Srbije\nFond za jug Srbije nastao je kao rezultat višegodišnjeg rada konzorcijuma organizacija civilnog društva, a realizuju ga Proaktiv, Nacionalna koalicija za decentralizaciju, Eneca, Centar za razvoj liderstva i Media i reform centar Niš uz finansijsku podršku Fondacije braće Rokfeler.\nKako navodi Nebojša Rančić iz Media i reform centra Niš, u planu je da se sledeće godine formira fondacija, te da postoji mogućnost finansiranja i grupa građana i neformalnih grupa koje žele da poboljšaju neku od ovih oblasti u svojoj lokalnoj zajednici.\nPreporuke južnjaka pred Programskim savetom RTS-a Za decentralizaciju RTS-a: “Niš nije bakšiš, jug nije neka tamo provincija” Tribina: Šta južnjaci dobijaju od RTS-a? Neophodna i “Hronika juga Srbije”\nAIM centar Ana Pecarski ANIMUS Centar za razvoj liderstva decentralizacija ENECA Ivana Petrović Jovana Đorđević jug Srbije Marker Media i reform centar Niš Nacionalna koalicija za decentralizaciju Proaktiv


Back PRIVREDA INSTITUCIJE Konferencija Investirajte u Vojvodinu - dobra klima za ulaganje\nsreda, 04 septembar 2019 07:29\n- To je rezultat konzistentne ekonomske politike Vlade RS i Pokrajinske vlade, kao i svih njenih institucija, ali i svih aktivnosti komorskog sistema RS na čelu sa Privrednom komorom Srbije i PKV, razvojnih agencija, trgovinskih predstavništava i ambasada u zemlji. Zato smo i odlučili da zajedno sa „Kolor pres grupom“ upriličimo jedan ovakav skup i na jednom mestu okupimo sve najznačajnije aktere - naglasio je Vučurević.\nPodsetio je da je spoljnotrgovinska razmena vojvođanske privrede za prvih sedam meseci tekuće godina iznosila 7,3 milijarde evra. Od toga je ostvaren ukupan izvoz u iznosu od skoro 3,5 milijarde evra, što je povećanje od devet odsto u odnosu na isti period prethodne godine.\n- Napomenuću i da vojvođanski privrednici ostvaruju 35 odsto ukupnog izvoza RS. Između ostalog, to je svakako rezultat novih investicija i novih pogona, novih tržišta - dodao je Vučurević.\nPotpredsednik Pokrajinske vlade Đorđe Milićević naglasio je da današnja konferencija treba da da presek aktuelnog stanja privrednih kretanja kod nas i dodao da je stvorena dobra klima za ulaganje, da naše kompanije dobro posluju, raste i spoljnotrgovinska razmena, industrijska proizvodnja, sektor usluga, turizam.\n- Sveukupno je u Srbiji i Vojvodini u poslednjih nekoliko godina dobra klima za ulaganje, a to govore i podaci - četiri i po procenta rasta BDP u prošloj godini, koji je bio najviši u prethodnoj dekadi. Sve su to dobri signali, ali tu ne smemo stati. Ove godine se očekuje rast od tri do 3,5 procenata, očekuje se dobra godina u agraru, osim nešto malo podbačaja u proizvodnji pšenice zbog vremenskih uslova, sve ostale kulture će dati prinose iznad proseka što će dodatno doprineti rastu BDP. Tendencije i brojke govore i za prvih šest meseci ove godine da se pozitivni trendovi nastavljaju - rekao je Milićević.\nPodsetio je da je, prema godišnjem izveštaju britanskog lista „Fajnenšal tajms“ (Financial times), Srbija na prvom mestu po broju direktnih stranih investicija, mereći to veličinom ekonomije.\n- To zaista govori da smo na dobrom putu u privlačenju i domaćih i stranih investicija, jer ambijent je jednak za sve. Potrebno je da to i nastavimo, a i da kreiramo nove modele, mere, instrumente kojima ćemo podsticati dodatne investicije - rekao je Milićević.\nU svom obraćanju, predsednik „Color Press Group“ Robert Čoban istakao je da, otkad je magazin „Diplomacy&Commerce“ pokrenut 2016. godine, uz njega svakog septembra izlazi i dodatak „Invest in Vojvodina“, a da je ovo prvi put da se uz dodatak, održava i konferencija ovog tipa, koja je okupila sve relevantne činioce - komorski sistem, predstavnike republičke, pokrajinske, gradske vlasti, strane ambasadore, privredu, domaće i strane kompanije.\nViše fotografija možete dfa pogledate na našojFacebook stranici: https://www.facebook.com/topserbia/media_set?set=a.2879039615442846&type=3


STANKOVIĆ: Niš u mraku, Nišlije u budžaku - juGmedia\nSTANKOVIĆ: Niš u mraku, Nišlije u budžaku\nNIŠ – Predsednik niških demokrata (DS) Miodrag Stanković ocenio je danas da su razlozi zbog kojih su brojne niške ulice danima, nedeljama, pa I mesecima konstantno ili povremeno u mraku trivijalni I neprihvatljivi.\n„Krajnje je neozbiljno da “Gorica” ne zna da li je ili nije nadležna za održavanje javne rasvete, I da ovakav , u svakom slučaju tehnički problem, mora da zavisi od zasedanja gradskog parlamenta I najviših instanci, ukazuje Stanković i podseća da je Niš imao gradsku rasvetu i u vreme bombardovanja.\n„Na predstojećoj sednici Skupštine grada odlučivaće se o tome hoće li “Gradskoj toplani” I “Gorici” biti upumpana dodana sredstva iz budžeta. Građani će ponovo duplo platiti ono što se podrazumeva da mora da funkcioniše jer je već plaćeno.Nema kraja javašluku I nesposobnosti gradskih vlasti, I krajnje je vreme da I građani o tome kažu svoju reč, zaključio je Stanković.\nDa li je bilo korupucije pri prodaji “Zdravlja”?\nRaspored dežurstva u Zdravstvenom centru\nAutomobil u plamenu u naselju Dubočica (video)\nAutomobil marke "Ford focus" izgoreo je večeras na parkingu u ulici Majora Tepića, leskovačkom kvartu Dubočica, potvrđeno je JuGmedii u leskovačkoj…


Emina Hadžić kandidatkinja slovenske partije na izborima za EP - Klix.ba\nRegija Emina Hadžić kandidatkinja slovenske partije na izborima za EP\n8.5.2014. u 12:10\nEvropski parlament Emina Hadžić\nEmina Hadžić, porijeklom iz Prnjavora, kandidatkinja je slovenske političke stranke Državljanska lista na predstojećim izborima za Evropski parlament.\nRođena je 1980. godine u Ljubljani, a njeni roditelji, porijeklom iz Prnjavora, u Sloveniji žive i rade od 1975. godine.\nHadžić je direktorica uspješne međunarodne humanitarne organizacije Zavod Krog iz Slovenije, osnovane 2008. godine. Ovaj zavod djeluje u oblasti ljudskih prava, humanitarnog rada, razvojne saradnje, međukulturnog dijaloga, volontiranja, obrazovanja i kulture.\n"Mene je nominirala politička stranka Državljanska lista, a oni su prepoznali moj rad u okviru uspješne međunarodne humanitarne organizacije Zavod Krog gdje sam na dužnosti direktora od 2008. Za to vrijeme uradila sam niz značajnih projekata u Sloveniji, Bosni i Hercegovini, Afganistanu, Crnoj Gori i Kosovu", kaže Hadžić.\nPrema informaciji Svjetskog saveza dijaspore BiH, zbog uspješnog rada na području ljudskih prava, humanitarnog rada, razvojne saradnje, međukulturnog dijaloga, volontiranja u Sloveniji i u svijetu, dobila je brojna priznanja, a časopis Manager+ je 2012. godine izabrao za najuspješniju Slovenku.\nEmina Hadžić je također sa svojim timom u Ljubljani u maju 2009. godine organizirala manifestaciju povodom sjećanja na žrtve genocida u Srebrenici 11. jula da bi skrenula pažnju šire javnost na ovaj genocid i na sve žrtve zločina za vrijeme rata u BiH.\nZa ulazak u politiku odlučila se jer je svjesna da politika utiče na živote ljudi, a želi, kaže, pozitivno uticati na politiku u domaćoj zemlji i u Evropskoj uniji.\n"Ako prođem na izborima, osim slovenskih interesa, sigurno ću naći načina da pomognem Bosni i Hercegovini da se uključi u evropske integracije, a naravno štitit ću i interese svih građana EU", poručila je.\nS obzirom na to da u Sloveniji živi više od 200.000 ljudi koji imaju bh. korijene, nada se da će proći na ovim izborima i ući u Evropski parlament.\nprije 19h 16m 162\nprije 18h 55m 67\nprije 15h 32m 76\nprije 7h 4m 107\nprije 10h 2m 43


U PETAK POČINjE „OPERARIJA“ PRVI FESTIVAL OPERE U SRBIJI\n11. јуна 2019. Kultura, Muzika, Novi Sad, Vesti\nFestival „Operarija“ počinje u petak i trajaće sedam dana. U potpunosti će biti posvećen operi, a biće otvoren premijerom opere “Rigoleto” Đuzepea Verdija. Ovo je prvi put u Srbiji da se održava festival ove vrste, a u SNP-u gde će se i održavati najveći deo festival kažu da će se festival pamtiti po umetničkim ostvarenjima, ali i po scenskim efektima koji su namenjeni publici.\nPosle otvaranja, 14. juna, narednog dana, će u Sinagogi na programu biti koncert baroknih operskih arija.\nUdruženje „Visoko C“ iz Novog Sada će festivalski dan 16. juna u saletli u Dunavskom parku, posvetiti deci.\nFestivalski dani „Vera Kovač Vitkai“ od 18, do 20. juna, biće posvećeni takmičenju solo pevača pod nazivom “Mlade nade”. Prva dva dana, takmičenje će se odvijati na Kamernoj sceni SNP-a, a za 20. jun u Katoličkoj porti je najavljen gala – koncert pobednika takmičenja. Nakon njihovog nastupa, na istom mestu će uslediti koncert “Muzika dobrog raspoloženja”, Novosadskog big benda.\nRumunska nacionalna opera iz Temišvara učestvovaće na festivalu “Operarija” 19. juna, i na sceni “Jovan Đorđević” s operom “Bal pod maskama” Đuzepea Verdija.\nPovodom Svetskog dana muzike, i svečanog zatvaranja festivala “Operarija”, 21. juna će na sceni „Jovan Đorđević“ biti priređen gala – koncert solista, hora i orkestra Opere SNP-a.


Unutrašnji transport — Srednja medicinska i IT gimnazija\nIzuzev mogućnosti da postanu vlasnici diplome, koja je zvanično priznata na teritoriji naše zemlje za zanimanje vozač viljuškara - viljuškarista, zainteresovanima je na raspolaganju i stručni seminar za rukovaoca šinskim vozilima.\nKursevi i obuke Unutrašnji transport\nKurs i obuka za deklaranta\nPrimarno će teorijski, polaznik da se upozna sa glavnim odredbama Carinskog zakona Republike Srbije, a posle će kroz praktičan rad naučiti i kako se primenjuje carinska tarifa i generalno, po kojim pravilima se sprovodi postupak carinjenja.\nKurs i obuka za rukovaoca mašinama u duvanskoj industriji\nNastavnim planom se predviđa da polaznici, između ostalog nauče koje mašine se koriste tokom procesa obrade duvana i proizvodnje duvanskih proizvoda, a teorijski i praktično će biti upoznati sa načinom njihovog funkcionisanja i održavanja.\nKurs i obuka za rukovaoca mašinama u prehrambenoj industriji\nPrimarno će polaznicima edukacije biti do detalja objašnjeno koje se vrste mašina u ovoj industriji koriste i kako su one podeljene. A tokom praktične nastave će naučiti da njima rukuju, da ih pravilno održavaju i da se zaštite tokom rada.\nKurs i obuka za rukovaoca šinskih vozila\nNajpre za vreme trajanja predavanja, a potom i u toku prakse će polaznici biti upoznati sa načinom funkcionisanja svih vozila ovog tipa, te će im biti prezentovana i pravila koja se odnose kako na njihovo održavanje, tako i na rukovanje.\nKurs i obuka za špeditera/carinika\nNajvažnije je da polaznici edukacije upoznaju Carinski zakon i da nauče pravilno da primenjuju njegove odredbe u okviru drumskog saobraćaja, a tokom nastave će da nauče i sve što je potrebno vezano za osiguranje i pribavljanje dozvola.\nFokus pomenute edukacije će biti stavljen na praktičnu nastavu, tokom koje će polaznici imati prilike da nauče ovom vrstom vozila da upravljaju, a svakako će biti upoznati i sa važnošću zaštite na radu, te sa pravilnim održavanjem kareta.\nKurs i obuka za zanimanje rukovalac kontejnera\nOdređeno je da polaznici ove edukacije treba da pohađaju i teorijski deo i praktični. Svakako će naučiti ne samo da rukuju kontejnerima, već i da pravilno primenjuju u praksi odredbe Zakona o bezbednosti i zaštiti na radu Republike Srbije.\nKurs i obuka za zanimanje rukovalac utovarivača\nUz pohađanje predavanja, u toku kojih će polaznicima biti predstavljeni delovi od kojih je ova mašina sačinjena, oni će pohađati i praksu, te naučiti kako se rukuje utovarivačem i na koji način se on mora održavati u skladu sa pravilima.\nKurs i obuka za zanimanje vozač viljuškara - viljuškarista\nPolaznici će kako teorijski, tako i praktično biti upoznati sa celokupnim postupkom koji je vezan za prijem i otpremanje robe, te sa primenom odredbi aktuelnog Zakona o bezbednosti i zaštiti na radu i sa načinom upravljanja ovom mašinom.\nJedina relevantna državna institucija, koja ima pravo da propiše program specijalizovanih edukacija za obrazovne profile u pomenutoj struci jeste Ministarstvo prosvete, nauke i tehnološkog razvoja Republike Srbije. A upravo se stručne obuke i kursevi u okviru kategorije unutrašnji transport i organizuju u skladu sa tim programima.\nIzuzev mogućnosti da postanu vlasnici diplome, koja je zvanično priznata na teritoriji naše zemlje za zanimanje vozač viljuškara - viljuškarista, zainteresovanima je na raspolaganju i stručni seminar za rukovaoca šinskim vozilima. Takođe se organizuje i specijalizovani kurs i obuka za rukovaoca mašinama u duvanskoj industriji, te se kandidatima nudi prilika i da steknu sertifikat za zanimanje rukovalac utovarivača.\nU zvaničnom programu ove obrazovne institucije se, isto tako nalaze i kursevi i obuke za rukovaoca šinskim vozilima i za rukovaoca mašinama u prehrambenoj industriji. A kandidatima je na raspolaganju i mogućnost za stručno osposobljavanje za deklaranta, te ukoliko je to u skladu sa njihovim kvalifikacijama, mogu izvršiti prekvalifikaciju za zanimanje špediter/carinik ili, pak dokvalifikaciju za obrazovni profil vozač kareta.\nSvi programi koji su u ponudi se mogu sprovesti tek nakon što se stekne uvid u nivo kvalifikacija, koje svaki pojedinačni prijavljeni poseduje. Jednostavnije govoreći, program dokvalifikacije podrazumeva sticanje diplome za zanimanje iz ove struke, a koje bi trebalo da bude više za jedan stepen od onoga za koje se taj kandidat prethodno školovao. U slučaju da nekoga interesuje proces prekvalifikacije, mora znati da je on namenjen onim licima koja imaju potrebu da zvanično postanu vlasnici još jedne diplome, a za određeni profil ove struke, s tim što se zahteva da on bude istog nivoa kao i prethodno stečeni. Svakako se sprovodi i stručno osposobljavanje, a podrazumeva se i da svaka obuka i kurs u okviru kategorije unutrašnji transport može da bude organizovana prema principima i redovnog i vanrednog školovanja.\nNaročito je važno da zainteresovani budu upoznati sa činjenicom da ova obrazovna institucija ima sve dozvole koje su potrebne da bi organizovala konkretne edukacije, a to znači da je i diploma koju kandidati stiču priznata sa zakonskog aspekta. Time oni dobijaju mogućnost ne samo da je prilažu kao relevantan dokaz o stečenim kvalifikacijama, a kada konkurišu na određeni oglas za posao, već i da je upišu u radni dosije. Bitno je da kandidati znaju i to, da je relativno skoro postupak upisa diploma i sertifikata izmenjen, te da je to prepušteno zaposlenima u filijalama Nacionalne službe za zapošljavanje, tako da je potrebno njima i da se obrate, a kako bi im zahtev bio ispunjen.\nSamim tim što svi specijalizovani kursevi i obuke u okviru kategorije unutrašnji transport podrazumevaju kakvo teorijski deo, tako i praktični, od svakog prijavljenog se očekuje da pohađa oba segmenta i to u tačno definisanom trajanju.\nInače se predavanja mogu pohađati ili u formi grupne nastave, kada je prisutno između četvoro i osmoro kandidata ili prema pravilima individualne, odnosno takozvane nastave u paru, to jest poluindividualne. A svakako posle toga polaznici treba da izaberu i da li će teorijski deo nastave pohađati online ili direktno u prostorijama institucije organizatora. A ukoliko se budu opredelili da predavanjima pristupaju preko interneta, svakako će prethodno morati na lični računar da pravilno instaliraju određenu vrstu programa, s tim da će ih ovlašćeno lice škole detaljno o svemu tome informisati.\nU saradnji sa kvalifikovanim stručnjacima za konkretni obrazovni profil ove struke se organizuje praktičan deo, koji takođe predviđa svaka specijalizovana obuka i kurs za zanimanja u okviru kategorije unutrašnji transport.\nDužan je svako ko izvrši prijavu za praćenje određene edukacije, da lično prisustvuje zvaničnom upisu u prostorijama škole, ali i da priloži svu dokumentaciju koja se zahteva. Sem mogućnosti da se prijavi za pohađanje konkretne edukacije elektronskim putem (na mejl), svaki zainteresovani ima pravo da to učini ili dolaskom u školu ili preko telefona, a zahteva se da ovlašćenom licu pruži sve informacije koje su potrebne (ime i prezime, broj telefona, datum rođenja).


Osvježeno 2. novembar/studeni, 2014.\nPodgorica: Druga Povorka ponosa\nOvogodišnju Povorku je organizovao NVO Queer Montenegro pod sloganom "Tradicionalno ponosni", a zaštitni znak je ponovo bio brkovi ali na licu žene sa maramom duginih boja.\nAtmosfera sa prajda i građani Podgorice\nDirektor NVO Queer Montenegro Danijel Kalezić je rekao da je "danas najsrećniji čovjek na svijetu i da želi da na Povorci ponosa 2015. bude više okupljenih i da prošetamo i Ulicom slobode jer se za nju borimo".\nDirektor LGBT Foruma Progres Stevan Milivojević je rekao da je "sloboda danas relativna, jer sjutra neće biti policijskog kruga zaštite".\nMinistar za ljudska i manjinska prava Suad Numanović je rekao da mu je drago što je Parada prošla bez problema i da će "Vlada raditi na stvaranju jednakih mogućnosti za sve građane".\n"Podgorica je pokazala da je tolerantan i evropski grad, i da su građani Podgorice otvoreni, tolerantni i mudri", rekao je gradonačelnik Podgorice Slavoljub Stijepović koji se na kraju zahvalio "većini koja je ovo razumjela, a koja nije danas tu".\n"Protiv fašizacije društva"\n"Odlično je biti ovdje opet. Ovo je dan sreće. Odajem priznanje Vladi Crne Gore i policiji za zalaganje, ali posebno vama koji ste učestvovali na Prajdu. Bilo je mnogo manje tenzija bilo na ovogodišnjem Prajdu. Nadam se da ćete uspjeti u svojom naporima, imate punu podršku Holandije“, rekao je ambasador Holandije Laurent Louis Stokvis.\nSanja Juraš iz hrvatskih NVO Kontra i Iskorak je rekla da je "važno da stanemo zajedno protiv fašizacije društva", ali i da je potrebno donijeti i sprovoditi zakone kako bi se zaštitile LGBT osobe.\nPodgorica: Parada ponosa 2014


Naučni dan na „beogradskom moru” : Beograd : POLITIKA\nBeograd\tNaučni dan na „beogradskom moru”\n(Foto D. Jevremović)\tArhimedova klackalica, DNK penjalica, periskop i zootrop su četiri nova eksponata koji će sutra osvanuti u Parku nauke na Adi Ciganliji. Istog dana, od 11 do 18 sati na ovom mestu biće upriličen „Naučni piknik”, na kojem će više od 30 istraživača predstaviti eksperimente u kojima će moći da učestvuju i posetioci.\nNa ovoj manifestaciji, kako kaže Nemanja Đorđević, koordinator Festivala nauke koji zajedno sa JP „Ada Ciganlija” organizuje događaj, bićeujedno obeležen Svetski dan astronomije.\n– U Parku nauke biće postavljeno šest šatora, svojevrsnih zelenih laboratorija u kojima će mladi istraživači i studenti prezentovati eksperimente i naučne interaktivne igre. Posetioci će biti u prilici da prave zmajeve, rakete i avione, da uz pomoć teleskopa gledaju sunčeve pege, sviraju na čašama, gumenim rukavicama i slamkama, ali i da nauče kako se prave sunčani satovi, duga, džinovski baloni od sapunice.Dobrodošli su svi đaci, roditelji i ljubitelje nauke jer će biti sunčan dan, a zabava neograničena – najavio je Đorđević.\nŠto se tiče novih eksponata, dodaje on, Arhimedovom klackalicom svako ćemoći da podigne automobil,veranjem po DNK penjalici posetioci će steći utisak kako bi svet izgledao da smo stotinu miliona puta manji,periskopom će videti sebe s leđa, a animiranom vrteškom – zootropom napraviće crtani film.\nViše informacija o događaju dostupno je na „Fejsbuku”, na adresi facebook.com/naucnipiknik.\nD. B.\tobjavljeno: 27.04.2012.


MEI - Aktuelnosti - J. Joksimović i Bilčik: Srbija konstruktivno sarađuje sa Evropskim parlamentom\nJ. Joksimović i Bilčik: Srbija konstruktivno sarađuje sa Evropskim parlamentom\nMinistar za evropske integracije Jadranka Joksimović razgovarala je sa novoimenovanim izvestiocem Evropskog parlamenta (EP) za Srbiju Vladimirom Bilčikom o planovima i aktivnostima naše države u nastavku procesa pristupanja, rezultatima reformi koje se sprovode tokom evrointegracija, situaciji u EU i drugim temama.\nJadranka Joksimović naglasila je da je Srbija posvećena nastavku evropskih integracija, da punopravno članstvo u EU predstavlja strateški spoljnopolitički interes naše države, koja je jasno opredeljena da sprovodi reforme – njima se, i kroz primenu evropskih vrednosti, normi i standarda, obezbeđuju uslovi za sveukupni napredak i razvoj države i društva.\nMinistar je ukazala i da Srbija očekuje da EU precizira sopstvene interese i jasno definiše politiku proširenja. To, prema njenim rečima, znači da uvažavamo trenutak i situaciju u kojoj se EU nalazi i njenu potrebu da se reformiše, ali i da istovremeno očekujemo da eventualna promena metodologije pregovora ne uspori naš jasno definisan put ka EU.\nJoksimović je informisala Bilčika o sveobuhvatnom napretku na planu sprovođenja reformi. Naglasila je da Srbija – kao prednjačeća država regiona za članstvo u EU, naročitu pažnju posvećuje reformama – posebno u poglavljima 23 i 24, odnosno u oblasti vladavine prava, reformi pravosuđa, borbi protiv kriminala i korupcije, slobodi medija. U tom smislu, ukazala je i da je Međuresorna radna grupa za saradnju i ispunjavanje preporuka Kancelarije OEBS-a za demokratske institucije i ljudska prava već donela konkretne zaključke u pogledu daljih poboljšanja izbornih uslova – i to ne samo zbog očekivanja EU, već prevashodno odgovornosti prema dodatnom unapređenju demokratskih procedura za građane Srbije.\nJoksimović je obavestila Bilčika i da Srbija očekuje da do kraja godine, a na osnovu evidentnog učinka u sprovođenju reformi u oblasti poglavlja 23 i 24, otvori nova poglavlja, čime bi se potvrdila kredibilna strategija proširenja koju je prethodni saziv Evropske komisije (EK) ostavio u nasleđe novom sazivu. Joksimović je pozitivno ocenila izjave novog predsednika EK Ursule fon der Lajen koja je u više navrata na odgovoran način govorila o evropskoj perspektivi regiona, čime je pokazala da će kredibilna strategija proširenja, doneta 2018. godine, biti dokument koji će sprovoditi nova EK.\nMinistar ističe i da Srbija poseban akcenat posvećuje stabilnosti koja utiče i na saradnju, razvoj i napredak regiona. U tom smislu, ocenila je da je inicijativa predsednika Aleksandra Vučića o takozvanom mini Šengenu u skladu sa najboljim evropskim praksama i temeljnim evropskim vrednostima, čime Srbija pokazuje odgovornost i prema sopstvenom evropskom putu, ali i prema drugima u regionu.\nNovi izvestilac EP za Srbiju Vladimir Bilčik ocenio je da je velika greška to što Severna Makedonija i Albanija nisu dobile datum za početak pregovora. Istovremeno, ne misli da je loše što se o procesu proširenja vodi sveobuhvatna, i na najvišem nivou, debata među državama EU. On je rekao i da će se zalagati da proces proširenja bude na vrhu prioriteta EU. Takođe, Bilčik je izrazio zadovoljstvo što je dobio tako odgovoran i važan zadatak izvestioca EP, imajući u vidu da je Srbija nesporno ozbiljan kandidat za članstvo i država na koju EU računa.\nBilčik je potvrdio je da će Evropski parlament nastaviti da podržava evropske integracije Srbije, ali i da podstiče reforme. Naglasio je da će evropski put naše države zavisiti od napretka u njihovom sprovođenju – pre svega u domenu demokratije, vladavine prava i sloboda.\nJoksimović je izrazila očekivanje da će Vladimir Bilčik pokazati punu posvećenost, angažman i objektivnost na novoj poziciji, a da će Srbija na najkonstruktivniji način sarađivati sa EP i njime lično, kao izvestiocem EP za Srbiju.


VIŠE NEMA ZABUNE\nBusplus aparati sada pokazuju gde tačno treba prisloniti kartu, a uskoro se uvodi JOŠ JEDNA KORISNA STVAR\nFoto:Mateja Beljan / RAS Srbija\nNovi busplus aparati dizajnirani su tako da je čitač u donjem delu validatora, ispod ekrana. Mnogi, međutim, po navici prislanjaju karticu na ekran i tako nenamerno postaju šverceri. Nekima su aparati čak i izgovor za šverc, ali da bi sve bilo jasno "Apeks" je na validatorima postavio nova, dodatna objašnjenja da se kartica očitava ispod ekrana.\nUskoro će se na validatorima prikazivati još neke informacije, a među njima i vremenska prognoza. Tako da oni neće služiti samo za očitavanje karata i najavu stanica, već pružati i dodatne informacije za putnike.\nZa sada, od korisnih informacija putnici mogu pritiskom na ikonicu u gornjem desnom uglu validatora da vide i spisak stajališta linije u kojoj se nalaze, a na ekranu su ispisani i datum, vreme, broj linije, trenutna i naredna stanica, zona, cena karte...


Jeftini letovi iz Somalije za Portugal - Avionske karte Somalija Portugal - eSky.ba\nLetovi iz Somalije za Portugal\nPretražite letove iz Somalije za Portugal\nProvjerite najbolje ponude letova iz Somalije za Portugal\n✔ Postoje li posebne ponude za letove iz Somalije za Portugal na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Portugal?\n✔ Ako rezerviram let iz Somalije za Portugal, mogu li rezervirati ujedno i smještaj?\n✔ Koje avio-kompanije nude letove iz Somalije za Portugal?\nBudite sigurni, da na eSky.ba ponuda letova iz Somalije za Portugal uključuje ne samo niskotarifne avio-kompanije, već i one koje su specijalizirane za visoki standard.


Šešelj (ne) može da naplati odštetu od Haga - 31.03.2016, Sputnik Srbija\nOdštetu posle oslobađajuće presude niko nije dobio od Haškog tribunala. Da li su Ujedinjene nacije kao osnivač Haškog tribunala adresa za one koji su oslobođeni... 31.03.2016, Sputnik Srbija\npolitika, vesti, srbija, hag, haški tribunal, vojislav šešelj\n14:36 31.03.2016 (Osveženo: 22:50 31.03.2016)\n© Sputnik / Radoje PantovićAdvokat Branislav Tapušković\nOdštetu posle oslobađajuće presude niko nije dobio od Haškog tribunala. Da li su Ujedinjene nacije kao osnivač Haškog tribunala adresa za one koji su oslobođeni optužbi?\nAdvokat Branislav Tapušković na pitanje o mogućnosti da Vojislav Šešelj od Haškog tribunala naplati odštetu, jer je dobio oslobađajuću presudu, kaže da je to pitanje koje do sada niko nije rešio i niko nije uspeo da dobije naknadu za ono vreme koje je proveo u zatvoru.\n31 Mart 2016, 12:31\nOn podseća da su osnivač Haškog suda Ujedinjene nacije i da bi one trebalo da snose tu odgovornost.„Niko, čak ni izvesni Lajić koji je u Haškom tribunalu proveo tri meseca, a ispostavilo se da on uopšte nije ta osoba za kojom se tragalo, nije uspeo da naplati odštetu od Haškog tribunala. Ni Perišić ni Milutinović ni ostali koji su oslobođeni nisu u tome uspeli“, smatra Tapušković.\n„Ali to je pitanje tako rešavano da niko nije imao pravo na odštetu. Ne znam na osnovu čega je to tako, jer bi bilo opravdano da se zahteva naknada štete ako sam bio u zatvoru bez pravnog osnova, i oslobođen odgovornosti. Ali, to je tako po nekom inertnom mehanizmu urađeno i niko do sada nije mogao da dobije nikakvu naknadu štete“, kaže on.\nNa pitanje da li bi onda bilo moguće tužiti Ujedinjene nacije, jer su oni osnivač Haškog suda, za naknadu štete, Tapušković kaže:\n„Može da se krene u takvu akciju, ali ponavljam, nije Šešelj jedini koji je oslobođen, niko do sada nije uspeo da naplati odštetu, a bilo je takvih zahteva. Zašto i po kom principu je tako… Ali niko nikada ko je oslobođen iz Haškog tribunala nije nikada dobio nikakvu naknadu“, podvlači Tapušković.\nŠešelj: Skoro da sam postigao šta sam hteo\n26 Maj 2015, 14:08\nOn kaže da bi čak i Tužba protiv Srbije bila najverovatnije neuspešna.\nVojislav Šešelj je odmah po izricanju presude rekao da je tražio da mu se isplati nadoknada od 12 miliona evra za patnje koje je pretrpeo u pritvoru, napominjući da bi na već pomenutu cifru mogao da doda još dva miliona evra jer je pretrpeo, kako je rekao „duševnu bol“ čekajući izricanje presude. On je dodao i da neće tražiti odštetu od Srbije.


Vesti online / Sport / Košarka / Veliki basket 3x3 spektakl pod pokroviteljstvom FIBA u Beogradu\nDirektor turnira Nikola Koprivica, nekadašnji košarkaš i svojevremeno član svih mlađih reprezentativnih selekcija naše zemlje, najavljuje da će ovaj turnir biti ne samo vrhunski sportski događaj, već i fantastična zabava za sve posetioce koji će moći da uživaju u zanimljivom pratećem programu.\n- Srbija je velesila u basketu 3x3 i u prilog tome govore rezultati naših basketaša koji su osvojili sve što se moglo osvojiti. Takođe, čak tri naša tima nalaze se među 10 najboljih svetskih ekipa. Međutim, i pored svega toga Srbija nije domaćin nijednog značajnijeg turnira. To smo želeli da promenimo - počeo je priču Nikola Koprivica i potom dodao:\n- Stupili smo u komunikaciju sa predstavnicima FIBA čvrsto rešeni da organizujemo Čelendžer 3x3 u Beogradu. Želja nam je bila da na neki način nagradimo naše basketaše za sve uspehe u prethodnom periodu, da budu u prilici da igraju pred domaćom publikom, ali i da popularišemo basket 3x3 koji je jedan od najbrže rastućih sportova na svetu i koji će imati i svoju premijeru na Olimpijskim igrama u Tokiju 2020. godine.\nPrema rečima Koprivice, na platou na severnoj strani Beogradske arene na 2200 kvdaratnih metara polovinom jula biće prava basketaška oaza:\n- Biće postavljena dva terena, glavni sa montažnim tribinama kapaciteta hiljadu mesta i pomoćni teren. Planirana je FAN zona gde će biti organizovano pregršt igrica za posetioce koji će imati priliku da pokažu svoje basketaške veštine, kao i štandovi sponzora sa raznim aktivacijama koji će pripremiti brojne poklone. Cilj nam je da napravimo mali sajam sporta, gde ćemo omogućiti zanimljiva dešavanja za decu ali i njihove roditelje od prepodnevnih sati do kasno uveče. Ulaz će biti besplatan jer želimo da privučemo što više ljudi i omogućimo im da uživo vide najbolje svetske basketaše - kaže Koprivica i dodaje:\nNikola Koprivica ispred Štark arene\n- Veliku zahvalnost dugujemo Gradu Beogradu, gradskom sekretarijatu za sport i omladinu, Beogradskoj areni i Košarkaškom savezu Srbije. Izašli su nam u susret i ogromna su nam podrška u organizaciji ovako velikog događaja koji pre nije organizovan kod nas.\nBeogradski FIBA 3x3 čelendžer jedan je od 23 ovakva turnira koji se organizuju u celom svetu, a tokom dva dana biće ukupno odigrano 25 utakmica.


(Ne)pravda u ime naroda | TV KANAL 9 NOVI SAD\nNaslovna EMISIJE (Ne)pravda u ime naroda\n(Ne)pravda u ime naroda\nVIDEO K9: Udruženje "Istina Tamarini zakoni" predalo je pre dva dana Skupštini Vojvodine i svim pokrajinskim poslanicima zahtev da pruže podršku usvajanju predloga zakona o formiranju narodnog regulatornog tela za kontrolu rada tužilaca i sudija. Krajnje je vreme da se stane na put kriminalu pravosuđa nad našim narodom, rekao je Branko Miladinović, predsednik ovog udruženja u emisiji Otvoreni ekran.\nGovoreći o povodu zbog kojeg su zatražili od Skupštine Vojvodine da podrži usvajanje zakona o formiranju regulatornog tela koje bi kontrolisalo rad sudija i tužilaca, Branko Miladinović je podsetio na više od šest godina neuspešne borbe za pravdu nakon tragedije u diskoteci Kontrast u kojoj je život izgubila njegova kćerka Tamara i još petoro mladih.\n“To smo uradili tako kad smo videli da su tužioci loše optužne predloge sačinjavali, donosili ih sa velikim zakašnjenjem, praktično su bahato nametali svoje neke regule koje nemaju veze sa zakonom, Ustavom, kodeksom i datom zakletvom”, istakao je Miladinović.\nInicijativa o formiranju narodnog regulatornog tela za kontrolu rada tužilaca i sudija je u interesu svih građana Srbije, tvrdi Miladinović, jer, kako kaže, niko ne može očekivati da tužilac za loš rad sam sebe kazni.Udruženje građana Tamarini zakoni” dalo je predlog zakona za čije su usvajanje u sredu zatražili podršku od sto dvadeset pokrajinskih poslanika.\n“Zahteva za davanje pismene podrške usvajanju Predloga zakona za narodno kontrolisanje rada tužilaca i sudija. Znači, za formiranje narodnog regulatornog tela za kontrolu, gde smo dali dokaze materijalne krivične odgovornosti tužilaca i sudija koji ne rade ono za što su plaćeni”, naveo je Miladinović.\nSudije i tužioci treba da budu nezavisni, zaključio je Miladinović, ali ne od zakona, Ustava, date zakletve i naroda u čije ime sude.\nIstina Tamarini zakoni\nPrethodni tekstPIJAČNI BAROMETAR, 14.12.2018.\nSledeći tekstVreme posta – vreme ribokrađe


#Montenegro airlines – Portal Kolašin\nTags : #Montenegro airlines\nUmjesto gašenja Montenegro erlajns (MA) trebalo je smanjiti broj linija, flotu i broj zaposlenih, kako bi se smanjili troškovi, što bi osiguralo kontinuitet do osnivanja nove aviokompanije, smatra urednik portala Ex Yu Aviation News iz Beograda Luka Popović. On vjeruje i da Er Srbija neće povećati cijene karata na linijama ka Crnoj Gori, prenosi portal […]Detaljnije\nIzvršni direktor Montenegro Airlines-a podnio ostavku\nIzvršni direktor nacionalnog avio-prevoznika Montenegro Airlinesa (MA) Vlastimir Ristić podnio je ostavku na tu funkciju, prenosi Portal RTCG. On je o tome obavijestio Odbor direktora džavne kompanije čiji su avioni prizemljeni krajem prošle godine. Ristić je naveo da ostavku podnosi u cilju doprinosa razrješenju situacije u nacionalnom avio-prevozniku, a sledstveno zahtjevu članova Vlade. „Podnosim i zahtjev […]Detaljnije\nAerodromi Crne Gore preko javnog izvršitelja naplaćuju milionski dug od nacionalnog avio-prevoznika Montenegro Airlinesa (MA), piše Dan. Krajem decembra prošle godine izvršitelj je uputio zahtjev da se upiše zaloga na pokretnu i nepokretnu imovinu avio-prevoznika, potvrdilo je za Dan više izvora. Prema podacima ovog medija, zaloga je upisana na 26 službenih automobila, koji su u […]Detaljnije\nSindikati zabrinuti: Radnici nijesu na vrijeme bili obaviješteni o gašenju\nSocijalni dijalog između nacionalnih reprezentativnih socijalnih partnera i novoformirane Vlade još nije uspostavljen, te nije bilo razgovora o pitanju zaposlenih u Montenegro Airlines-u. Iz Saveza sindikata je upućen dopis premijeru za sastanak na ovu temu, a iz Unije slobodnih sindikata navode da takvog i bilo kakvog drugog razgovora sa predstavnicima nove vlasti još nije bilo. […]Detaljnije\nKompanija Montenegro Airlines (MA) evidentirala je 5.081 prodat obračunski kupon za period od 26. decembra do 30. oktobra naredne godine, saopšteno je Pobjedi iz nacionalne avio-kompanije. Nacionalni avio-prevoznik je u subotu 26. decembra u cjelosti obustavio saobraćaj. Iz nacionalne avio-kompanije su u petak naveli da su se na ovaj korak odlučili zbog odluke Vlade da […]Detaljnije\nOdluka Vlade o zatvaranju Montenegro erlajnza (MA) je najgora moguća, kako po samu avio-kompaniju, tako i za građane, turističku i ukupnu privredu Crne Gore. MA je pravi crnogorski brend i ambasador Crne Gore na evropskom i svjetskom nebu, saopštila je u intervjuu Pobjedi profesorica Ekonomskog fakulteta i nekadašnja potpredsjednica Vlade i ministarka evropskih integracija Gordana […]Detaljnije


Učenici ekonomsko - trgovinske škole obezbedli mesto na takmičenju za najboljeg mladog poslastičara Srbije\nTradicija i istorija – pojmovi koji definišu kulturu i identitet jednog društva, ali i ovogodišnju radionicu „Mladi poslastičar“ kompanije Dijamant koja četvrti put pruža priliku mladim ljudima da, karijeru koju su posvetili pravljenju različitih umetničkih dela na tanjiru, demonstriraju jednom od najboljih u ovoj industriji.\nKompanija Dijamant, u saradnji sa Zdravkom Gavrilovićem koji je 2010. godine osvojio treće mesto na svetskom takmičenju u poslastičarstvu u Luksemburgu, održala je drugu po redu radionicu u restoranu dvorca Kaštel Ečka i u jednom danu, pokazala da tradicija i istorija dolaze u najslađoj kombinaciji.\nZa radionicu koja obuhvata Master Class predavanje i interno takmičenje prijavilo se osam učenika ekonomsko – trgovinske škole „Jovan Trajković“ koji su 16. novembra imali priliku da gledaju i uče od najboljeg, a potom i pripreme specijalitete koje će ih odvesti na finalno takmičenje u Beogradu, i borbu za glavnu nagradu.\nNakon predavanja i radionice, na red je stiglo i takmičenje gde su učenici pripremali desert koji je mnogima jedan od omiljenih – voćne korpice. Najbolja tekstura, neodoljiva nota ukusa i jedinstveni pečat su kriterijumi po kojima je Zdravko ocenjivao, a svoje mesto za najboljeg mladog poslastičara u Srbiji obezbedili su Dragan Dimić, Daniel Sigeti i Vanja Šogorov koji su pokazali da se najbolji radovi prepoznaju u onim sitnim detaljima na koje često ne obraćamo pažnju.\nBorbu za mesta na takmičenju u Beogradu vodiće još škola iz Pančeva, čija radionica se održava u ponedeljak 22. novembra kao i škole iz Leskovca i Beograda koji sa nestrpljenjem čekaju da svoje veštine i znanje demonstriraju na najbolji mogući način.\nTagovi Dijamantmladi poslastičarnajbolji mladi poslastičar


Predstavljamo vam inovaciju na polju intenzivne nege i lečenja kompanije Nex Medical čiji smo ekskluzivni regionalni zastupnici – Swab2Hub čistač konektora bez igala koji sprečava mikrobnu kontaminaciju i posledičnu bakterijemiju.\nOvaj jedinstven proizvod na tržištu poseduje penastu ispunu natopljenu zasićenim rastvorom 2% m/m hlorheksidin glukonata i 70% v/v izopropil alkohola sa širokim spektrom biocidnog dejstva protiv bakterija, gljivica, plesni i mikobakterija.\nSwab2Hub vam pruža brzu antimikrobnu aktivnost sa izvrsnim produženim delovanjem čime sprečava nastanak infekcija i smanjuje dane boravka pacijenta u bolnici.\nInovativan dizajn samog proizvoda omogućava vam da sa lakoćom dostepete do svih teško dostupnih mesta na kojima se mikroorganizmi najčešće zadržavaju, i efikasno ih dezinfikujete umetanjem završetka konektora u otvor uređaja i okretanjem kružnim pokretima najmanje 30 sekundi. Nakon 30 sekundi sušenja, obezbeđena je efikasna i potpuna dezinfekcija.


Zrenjaninski put ponovo mesto nesreće. Vozač teže povređen - www.lobi-info.rs\n19. oktobra 2014. 30. oktobra 2014.\nU saobraćajnoj nesreći koja se dogodila jutros oko 6.00 na Zrenjaninskom putu kod Besnog Foka, jedno lice je teže povređeno.\nNaime, muškarac star oko 47 godina zadobio je više povreda prilikom ovog udesa. U pitanju su prelom desnog kuka, povrede grudnog koša i glave i posekotine. Ubrzo je na lice mesta stigla ekipa Hitne pomoći i unesrećeni je prevezen na reanimaciju Urgentnog centra.\nU poslednje vreme učestali su udesi na Zrenjaninskom putu i Pančevačkom mostu. Gotovo da ne prođe dan a da nemamo jednu tužnu vest. Apelujemo na sve vozače da poštuju saobraćajne propise jer oni nisu tu da bi se kršili, već da bi se sačuvali životi.


Uprkos problemima sa koronom! Ljevnaić: Istorijska ljetnja sezona na Jahorini | BL Portal\n“Ljetnja sezona je još u toku, ali mogu slobodno reći da je istorijska za Jahorinu. Mnogo je razloga za takvu ocjenu, ali naglasiću da smo već imali više od 50.000 vožnji na našim ljetnjim sadržajima, uprkos epidemiji virusa korona”, rekao je Ljevnaić novinarima.\nOn je podsjetio da je Olimpijski centar “Jahorina” otvorio nove sadržaje poput tjubinga (pokretna traka), tauera, lupstera, skajdajva, pedalina na jezeru, alpin kostera (bob na šinama), lopti za šetanje po vodi na jezeru, koji su radili cijelog ljeta, uključujući i olimpijski bar na vrhu Poljica, pored velikog vještačkog jezera.\n“Ponosni smo na sve što smo do sada uradili na Jahorini i pokazali smo da nam je vizija razvoja Olipmijskog centra i planine bila prava. Mi jedini u ovom dijelu Evrope imamo sve ove sadržaje koje privlače veliki broj turista i specifični smo po tome što imamo sve te prirodne ljepote, staze zdravlja, staze ljubavi, terene za sport i za kampove, a posjedujemo i taj adrenalinski sadržaj koji niko nema”, rekao je direktor Olimpijskog centra “Jahorina”.\n“U narednim vikednima naše goste očekuju određeni popusti na sadržaje koje nudimo, a biće i nekoliko promocija i događaja koji omogućavaju uživanje u ljepotama Jahorine”, najavio je Ljevanić.\n“Umjetnička kolonija `Jahorina open spejs hab` okupila je veliki broj mladih umjetnika koji su izuzetno kreativni i koji su ovdje napravili veoma lijepa umjetnička djela, murale, skulpture i fotografije koja će zauvijek ostati na Jahorini. Velika mi je čast što danas možemo da predstavimo ta djela koja su nastala timskim radom i u veoma dobroj i kreativnoj atmosferi na našoj olimpijskoj ljepotici”, rekao je Ljevnaić.\n“Deset novih murala uljepšalo je prostore na Jahorini i dalo joj neki novi smisao, kao i dvije nove skulpture od prirodnih materijala uz pješačku stazu, dok će fotografije krasiti izložbe cijele godine po regionu”, navela je Mišićeva.\nTags: Dejan Ljevnaić, Jahorina, lejtna sezona\nKorona odnijela dva života u Srbiji: Još 95 osoba zaraženo opakim virusom


Odgušenje sudopere | Odgušenje kanalizacije | Vodoinstalater Beograd\nOdgušenje sudopere radimo za fizička i pravna lica sa cele teritorije Beograda. Odgušenje sudopere, odgušenje slivnika, odgušenje odvoda kao i sve vodoinstalaterske usluge pružamo sedam dana u nedelji, tokom cele godine i praznika. Za odgušenje sudopere u slučaju hitne intervencije dostupni smo 24h dnevno. Naš dežurni vodoinstalater Beograd brzo dolazi na vašu adresu i pruža brzo i kvalitetno otpušavanje sudopere.\nProblem zapušene sudopere zahteva rešenje u što kraćem roku, pre svega kako bi ponovo moglo da se nastavi sa svakodnevnim korišćenjem sudopere, ali i zbog neprijatnih mirisa koji dopiru iz cevi. Zagušena sudopera spada u hitne intervencije upravo zbog toga što je klijentima važno da se ovaj problem što pre otkloni. U takvim situacijama imamo profesionalne i pouzdane vodoinstalatere koji će na vašu adresu doći za jako kratko vreme i pobrinuti se da otklone svaki kvar. Odgušenje sudopere vršimo na celoj teritoriji Beograda, za pravna i fizička lica. Čim primetite da voda iz sudopere sporije otiče ili čujete zvuk klokotanja, to je jasan znak da je došlo do zagušenja. Nemojte čekati da prođe previše vremena dok ne pozovete vodoinstalatera jer odlaganjem rizikujete da se stvori mnogo veće zagušenje.\nBilo da je reč o Vašem domu ili poslovnom prostoru, obavljamo brzo i efikasno otpušavanje sudopere po najpovoljnijim cenama u gradu. Za ovu intervenciju koristimo najsavremeniju opremu kako bi se odgušenje obavilo profesionalno i temeljno. Možete nas pozvati u bilo koje doba, a mi ćemo odmah poći na Vašu adresu ili u terminu kada to Vama odgovara. Otvoreni smo za sve vrste poslovnih saradnji i održavanje Vaših poslovnih prostora kada je reč o vodoinstalaterskim uslugama. Tokom prethodnih godina smo intervenciju odgušenje sudopere obavili u mnogim poslovnim objektima poput restorana, ugostiteljskih objekata i svih lokala gde je korišćenje sudopere neophodno.\nPored odgušenja sudopere obavljamo sve vrste ostalih odgušenja poput: odgušenje WC šolje, odgušenje kade, odgušenje lavaboa, odgušenje kanalizacije, odgušenje cevi itd. Tu smo da Vam pružimo najbolju uslugu u gradu, u svakom trenutku. Nakon svake intervencije Vam dajemo račun za kvalitet pruženih usluga, a Vaš prostor napuštamo nek pošto se uverimo da sve funkcioniše u najboljem redu. Kontaktirajte nas kada do zagušenja dođe jer smo dostupni 24h, svakog dana u nedelji, tokom cele godine. Odgušenje sudopere radimo čak i za vreme praznika.


NovaEnergija.net » E-Estonija: jedna uspešna priča o elektronskoj upravi – II deo E-Estonija: jedna uspešna priča o elektronskoj upravi – II deo – NovaEnergija.net\nŠta je bila posledica naglog zaokreta ka e-društvu u Estoniji? Opipljivi benefiti na svakom koraku!\nUspešan start je načinio društvo mnogo efikasnijim u svakodnevnjim poslovima. „Ne moramo da se bakćemo sa tonama papira, stojimo u redovima ili da budemo zavisni od servisnih ustanova blizu naše fizičke lokacije. Kao država, sada imamo mnogo bolji pregled naših resursa i ljudi, kao i njihovih potreba i mogućnosti.“, kaže Talo.\nA mi možemo da navedemo neke od konkretnih prednosti i benefita koje je e-uprava donela Estoniji. Sim Sikut, savetnik za informacione i komunikacione tehnologije pri Vladi Estonije, kaže:\nDigitalni potpis i onlajn glasanje su učinili život građana mnogo jednostavnijima\nPoslovna klima je postala bolje. Muke koje su postojale sa administracijom oko registracije kompanija i upravljanjem projektima su redukovane ili su nestale. Nastali su brzi registracioni servisi i brza godišnja izveštavanja iz elektronskog biznis registra\nVlada je sama postala mnogo efikasnija – od kabineta Vlade i najviših nivoa odlučivanja, putem korišćenja e-Kabineta, na primer, pa do svakodnevnih potreba građana i davanja usluga u svim kancelarijama\nOvo može takođe da učini da vlada bude i još efikasnija, na primer uvođenjem baze podataka u realnom vremenu za policijske patrole (e-Policija), problemi su brže rešavani.\nTakođe je povećana transparentnost vladinih odluka i rada kao što je povećano i učešće građana. E-konsultacije su doprinele veoma mnogo da se čuju mišljenja ljudi kod odlučivanja o pitanjima od nacionalnog značaja i kod objavljivanja relevantnih informacija koje se sada dešava gotovo trenutno\nE-Estonija: jedna uspešna priča o elektronskoj upravi – II deo was last modified: August 13th, 2015 by Žikica Milošević\n#Nova Energija 2015 / Milan Maglov: Opuštenost, iskrenost i elokvencija – bez straha na društvenim mrežama, to je put u uspeh!


Organizacije civilnog društva sa izvestiocem iz senke za Srbiju grupe evropskih liberala - European Western Balkans\nBEOGRAD – Sedam organizacija civilnog društva održalo je juče video sastanak sa poslanikom Evropskog parlamenta Klemenom Grošeljom, izvestiocem iz senke za Srbiju liberalne grupe “Obnovimo Evropu”.\nTeme razgovora ticale su se stanja demokratije u Srbiji uoči izbora 21. juna, kao i trenutnog stanja procesa evropskih integracija Srbije.\nKlemen Grošelj bio je jedan od potpisnika pisma koje je njegova grupa uputila komesaru za proširenje Oliveru Varheljiju, u kojem je izražena sumnja da će izbori u nedelju biti fer i demokratski.\nU razgovoru su učestvovali Beogradski centar za bezbednosnu politiku (BCBP), Beogradski fond za političku izuzetnost (BFPE), Centar savremene politike (CSP), Evropski pokret u Srbiji (EMINS), Centar za evropske politike (CEP), Centar za međunarodne i bezbednosne poslove (ISAC) i Komitet pravnika za ljudska prava (YUCOM).\nOve organizacije su ranije istog dana razgovarale sa poslanicima iz redova Evropskih zelenih o sličnim temama.\nEWB 18. 05. 2022. 18. 05. 2022.


Danas o besplatnim mamografskim pregledima | Palelive.com\nPočetna Regija Istočno Sarajevo Danas o besplatnim mamografskim pregledima\nDanas o besplatnim mamografskim pregledima\nISTOČNO SARAJEVO – Predstavnici Bolnice “Srbija” i Olimpijskog centra “Jahorina” održaće danas u Istočnom Sarajevu sastanak i konferenciju za novinare o predstojećoj akciji besplatnih mamografskih pregleda za žene.\nOlimpijski centar “Jahorina” odlučio je da, u saradnji sa Bolnicom “Srbija”, omogući besplatne preglede mamografima koji imaju za cilj rano otkrivanje raka dojke, adekvatnu dijagnostiku i terapiju, smanjenje smrtnosti i poboljšanje kvaliteta života žene”, saopšteno je iz Bolnice.\nIz Bolnice naglašavaju da otkrivanje raka dojke u ranoj fazi, osim velike šanse za izlječenje, omogućava i primjenu hirurških intervencija, brži oporavak, smanjenje invalidnosti, kao i troškova liječenja i indirektnih troškova bolesti.\nSastanak i konferencija zakazani su za 10.00 časova u Službi za radiologiju bolnice “Srbija”. Na konferenciji za novinare biće riječi o načinu prijave za preglede, ali i o vraćanju povjerenja u zdravstveni sistem stanovnicima Sarajevsko-romanijske regije.\nPrethodni članakSara Samardžić prva doplivala do Časnog krsta\nNaredni članakMičić: U planinskom području proizvodnja mlijeka siguran prihod


Bihaćka pivovara u novom segmentu poslovanja: Prvi nasadi lješnjaka na jesen -\nUzgoj lješnjaka mnogo je isplativiji od bilo koje druge poljoprivredne kulture, on je kako stručnjaci kažu plod budućnost.\nDa se sve više ljudi okreće ovoj poljoprivrednoj grani potvrdio je i Ibrahimpašić Edin, direktor Bihaćke pivovare koja u narednom periodu svoj segment poslovanja širi i na ovaj dio.\n“Ove jeseni planiramo napraviti naše prve nasade lješnjaka na površini od 1 hektara. Mi smo kroz svoj rad prepoznali da je poljoprivreda jedan od bitnijih sektora razvoja društva našeg kantona a da je uzgoj lješnjaka budućnost razvoja. Imamo tu blagodat, čistoću prirodnih resursa koji se trebaju staviti u svoju prvobitnu funkciju. Jedan od motivatora nam je bio i Alen Islamović, koji je dao veliku podršku ovoj ideji koja uskoro kreće da se realizuje”, kazao je Ibrahimpašić.\nLješnjak kao kultura ne zahtjeva puno vremena za obradu pojašnjava on, i taj start u proizvodnji je jako bitan za sve buduće proizvođače, kako bi proizvod bio kvalitetan. Podneblje u kojem se nalazi Bosna i Hercegovina idealno je za ovu kulturu, ulaganja su minimalna time je lješnjak lakše uzgojiti nego brojne druge voćne kulture. Kaže kako prvo treba sagledati kvaliteta zemljišta na kojem se želi saditi i na najbolji nači ga pripremiti za sadnju, na čemu oni upravo rade.\nKazao je da pored sadnje i branja uveliko razmišljaju i o finalizaciji lješnjaka kao proizvoda.\n“Grupisanjem proizvođača stvaraju se bolji uslovi za njegovu finalizaciju ili skladištenje i to je ono čemu trebamo težiti. U tom segmentu će se svakako u narednom periodu raditi, i kako su neki već najavili radi se na osnivanju udruženja proizvođača lješnjaka što je svakako dobar korak ka realizaciji ciljeva. Neophodno je da se radi i na stvaranju jednog zajedničkog otkupnog centra, koji će zadovoljavati sve uslove kojima će svaki proizvođač biti zadovoljan. To sve vodi boljoj dobiti i cijeni proizvoda”, rekao je Ibrahimpašić ali i pojasnio da ministarstvo podržava otkup sadnica što sigurno ohrabruje mnoge da se sve više okreću proizvodnji lješnjaka.\nIbrahimpašić je kazao kako je već obavio neke razgovore sa domaćim proizvođačima kojima su neophodni lješnjaci ali da na tome moraju raditi svi proizvođači zajedno kako bi proizvod imao svoju pravu cijenu i vrijednost.\nU okviru 17. međunarodnog sajama ekologije “EKOBIS 2019” održan je i okrugli sto na temu “Lješnjak – plod budućnost” gdje su prezentirani planovi budućeg razvoja ove poljoprivredne grane.


Ekonomski oporavak povećava emisiju štetnih gasova | Biznis.rs\n20.7.2021 11:01 Autor: Marko Miladinović 0\nGlobalni oporavak od pandemije virusa Covid-19 dovešće do toga da emisija gasova sa efektom staklene bašte, koji utiču na klimatske promene, poraste na najviši...\nGlobalni oporavak od pandemije virusa Covid-19 dovešće do toga da emisija gasova sa efektom staklene bašte, koji utiču na klimatske promene, poraste na najviši nivo svih vremena, saopštila je Međunarodna agencija za energiju (IEA) sa sedištem u Parizu.\n„Procenjujemo da bi potpuna primena do danas najavljenih mera ekonomskog oporavka rezultirala povećanjem emisije ugljenik-dioksida do rekordnog nivoa u 2023. godini, nastavljajući rast i u periodu nakon toga“, navodi se u izveštaju IEA, prenosi Reuters.\nPlanirani rashodi na čistu energiju koje su vlade širom sveta alocirale u drugom kvartalu ove godine iznose 380 milijardi dolara, što čini samo dva odsto njihovih ukupnih podsticajnih sredstava izdvojenih za odgovor na pandemiju, napominje IEA.\nOva međunarodna agencija dodaje da ta cifra predstavlja otprilike trećinu iznosa koji je prema njenog proceni potreban da bi se svet usmerio na put dostizanja nulte emisije ugljeničkih gasova do sredine veka.\n„Zemlje moraju da ulože još napora nakon perioda oporavka s podizanjem i raspodelom investicija u čistu energiju na mnogo viši nivo, kako bi svet krenuo putem ka neto nultoj emisiji do 2050. godine, što je težak, ali i dalje dostižan cilj, ukoliko dejstvujemo odmah“, napisao je direktor IEA Fatih Birol u izveštaju.\nEKOLOGIJA ENERGETIKA OPORAVAK EKONOMIJE SVET U FOKUSU ZAGAĐENJE VAZDUHA


pink.rs | Čestitke povodom 9. januara, Dana Republike Srpske!\nČestitke povodom 9. januara, Dana Republike Srpske!\nPolitičari su čestitali predsedniku Miloradu Dodiku.\nPredstavnici političkih stranaka i skupštinskog Odbora za dijasporu i Srbe u regionu čestitali su danas građanima RS 9. januar Dan Republike Srpske.\nU odvojenim saopštenjima, čestitku su uputili zamenik predsednika Odbora za dijasporu i Srbe u regionu Miodrag Linta, predsednik SNP Nenad Popović i Aleksandar Popović iz DSS-a.\nČestitajući Dan RS predsedniku Miloradu Dodiku i građanima, Linta je istakao da je reč o jednom od najvažnijih datuma u istoriji srpskog naroda, a najvažniji za Srbe zapadno od Drine.\n- Republika Srpska predstavlja ostvarenje vekovnih težnji srpskog naroda u BiH za svojom slobodom i nezavisnošću, kao i veliku branu da se Srbima ne ponovi genocid koji su doživeli u NDH i etničko čišćenje koje su doživjeli u Hrvatskoj, Federaciji BiH i na Kosovu i Metohiji devedesetih godina - rekao je Linta.\n- Zbog toga je potrebno u svakom trenutku odavati počast poginulim srpskim vojnicima u odbrambeno-otadžbinskom ratu, pripadnicima policije i žrtvama rata. Posebnu zahvalnost i poštovanje zaslužuju srpski borci koji su najzaslužniji za stvaranje Republike Srpske - navodi se u saopštenju.\nU čestitki koju je uputio Dodiku i svim građanima Srpske povodom Dana republike i krsne slave, Sveti Stefan, Nenad Popović je istakao da 9. januar "predstavlja jedan od najvećih praznika srpskog naroda, simbol njegovog opstanka".\nPopović, kandidat DSS-a za predsednika Srbije, podsetio je da RS obeležava 25 godina od postojanja. - Na današnji dan su oni koji su bolji od nas, oni koji su znali da je "Bog slobodu dao za čoveka" proglasili Republiku srpskog naroda Bosne i Hercegovine, Državu Srba zapadno od Drine - kaže Aleksandar Popović, a saopštava DSS.


Novi spot i pesma grupe "Disciplin A Kitschme" (video)\nNovi spot i pesma grupe „Disciplin A Kitschme“ (video)\nM. D. - 25.04.2016 - Foto: Wikipedia/Rosie Eisor\nGrupa „Disciplin A Kitschme“ je, pred koncert 28. maja u Bašti Studentskog kulturnog centra (SKC) Beograda, objavila novi singl i spot „Reci ruke u vis!“, a frontmen Dušan Kojić Koja pesmu opisuje kao „zarazni hit veselog i igrivog ritma“.\nPesma „Reci ruke u vis!“ odabrana je za drugi singl i spot sa aktuelnog albuma „Opet.“ jer, prema rečima Kojića, „ukazuje na mogući odnos spram svakodnevice, prepune zamki koje treba zaobići“.\n„Spot sadrži detalje konfrontacije jedne neuobičajene rok grupe i dron-letilice, koja ih neprekidno uznemirava. Pojavljuje se zaštitnik grupe koji jezdi iznad Beograda u svom balonu i stvar se rešava hepiendom, u duhu DIY/Uradi sam treš-estetike“, objašnjava Koja.\nSpot „Reci ruke u vis!“ sniman je u SKC-u, Novom Beogradu i Košutnjačkoj šumi, u video produkciji Kulturnog centra „Baraka“.\nDron instruktor je bio Andrej Srećković, a režiser i montažer Crni Zub.\nSingl i spot verzija „Reci ruke u vis!“ kraća je od one na albumu „Opet“, koji „Disciplina“ promoviše koncertom 28. maja u Bašti SKC-a.\n„Nije jubilej, nije proslava rođendana, ovo je samo veliki koncert najmonolitnije rok pojave na ovim prostorima. Promocija najnovijeg albuma „Opet“, uz neizbežne vanvremenske bučne hitove „Discipline kičme“ za sve nepokolebljive, samodisciplinovane, na distanci od ovisnika o moći i šoping mola! Ne u banci, ne u stranci, u bašti SKC-a“, najavila je promoterska kuća „Long Play“.\nNastala na temeljima kultnog „Šarla Akrobate“ 1981. godine, „Disciplina kičme“ basiste i pevača Dušana Kojića nametnula se do sada kao jedno od najautentičnijih i najuticajnijih imena srpske i regionalne scene.\nOd minimalističkog bas-bubanj debija „Sviđa mi se da ti ne bude prijatno“ (1983), preko eksperimenta sa duvačima kao na „Zeleni Zub na Planeti dosade“ (1989), i engleske verzije benda tokom devedesetih godina, „Disciplina“ je stigla do nove faze rada sa albumima „Kada kažeš muzika, na šta tačno misliš, reci mi“ (2007), „Uf!“ (2011) i sada „Opet“.\nUlaznica za koncert košta u promo periodu 1.000 dinara na blagajni Doma omladine Beograda, odnosno preko mreže Eventim.\ndisciplina kicmeDušan Kojić


Za nultu toleranciju kršenja pravila o sukobu interesa\nTransparentnost – Srbija smatra da je od odlučujuće važnosti obezbediti dosledno sprovođenje odredaba o sprečavanju sukoba javnog i privatnog interesa i nespojivosti funkcija na samom početku primene Zakona o Agenciji za borbu protiv korupcije.\nSadašnja diskusija o tome da li bi poslanici u skupštinama Srbije i Vojvodine smeli da ostanu na čelu svojih gradova i opština i prebacivanje tereta odluke o tom pitanju na Agenciju za borbu protiv korupcije je potpuno neumesna, pri tom imamo u vidu sledeće: Zakon o Agenciji za borbu protiv korupcije zaista sadrži normu prema kojoj Agencija u svakom konkretnom slučaju procenjuje da li se istovremeno vršenje dve funkcije može odobriti. Međutim, u prelaznim odredbama tog zakona (član 82) je propisano da funkcioneri koji su se 1. januara 2010 zatekli „na dve stolice“ moraju u roku od tri meseca da se opredele za jednu od funkcija koju će nastaviti da vrše i oko toga zakon ne dopušta nikakve izuzetke. Ukoliko postoje neki valjani argumenti protiv primene ovog pravila za pojedine kategorije funkcionera, Transparentnost Srbija smatra da pravo mesto za raspravu o njima nije Agencija za borbu protiv korupcije nego Narodna skupština, koja zakone usvaja i menja.\nImajući u vidu da se Agencija na početku rada hvata u koštac sa brojnim poslovima, smatramo da joj treba pružiti podršku da to učini po zakonu, a ne otežavati joj rad traženjem da razreši probleme za koje je ključ u rukama drugih organa.\nBeograd, 5. februar 2010.\nTransparencySer RT @CINSerbia: Organizacija @TransparencySer pozvala je Vladu da objavi plan vakcinacije, kao i da ukine tajni zaključak Vlade na osnovu ko…


MALI NAJAVIO: Nova pomoć građanima i privredi - Po prvi put minimalac u Srbiji ide na 300 evra | Novosti.rs\nFoto: Printskrin Instagram/mali_sinisa\nMinistar Mali govorio je o postignutim rezultatima u proteklom periodu, o novim investicijama, kao i o sprovođenju Trećeg paketa podrške privredi i građanima.\n-Potom, 16. avgusta sledi uplata još jednog punog minimalca za zaposlene u ugostiteljstvu i turizmu, kao vid sektorske pomoći. U septembru će biti uplaćeno po 50 evra za naše najstarije sugrađane, a u novembru preostalih 30 evra za sve građane Srbije- objasnio je Mali.\n- Svako obećanje koje smo dali, ispunili smo u dan i u dinar. Isplatili smo tri puta po polovinu minimalne zarade, za zaposlene u privatnom sektoru, a reč je o milion i 200 hiljada radnika koliko ih je dobilo tu pomoć. Isplatili smo i prvi put 60 evra za nezaposlene, odnosno one koji su bili na evidenciji Nacionalne službe za zapošljavanje. Država je uplatila i po 30 evra za 5,7 miliona građana, kao i 3.000 dinara za one koji su se vakcinisali - rekao je Mali.\n- Podsetiću da smo početkom godine imali povećanje minimalne cene rada za 6,6 odsto, a istovremeno i povećanje penzija i plata u javnom sektoru. Svake godine, kako nam raste ekonomija, a to je opredeljenje našeg predsednika Aleksandra Vučića, najveću korist imaju građani. Kada je minimalna cena rada u pitanju, po prvi put idemo na 300 evra. Sada je 32.000 dinara, a želimo da idemo sa povećanjem ne manjim od 9 procenata, na 35.000 dinara - naveo je on.\n- Pre nekoliko godina, krenuli smo sa prosečnom platom koja je bila 329 evra. Iz godine u godinu raste prosečna zarada, rastu plate ljudima, a to je upravo osnova naše politike - rekao je Mali.\n- Građani Srbije mogu da vide da Srbija ide nezaustavljivo napred. Iza toga stoji samo jedna osoba - Aleksandar Vučić. Imate grupu medijskih tajkuna, političara i bande, koji su napravili spregu da dođu na vlast, da zarade pare za sebe, prebace na Mauricijus - rekao je ministar.\nInvesticije Siniša Mali ministar Siniša Mali treći paket mera\nMALI GOST JUTARNJEG PROGRAMA NA TV PINK: Ministar će govoriti o investicijama, kao i o sprovođenju Trećeg paketa podrške privredi i građanima\nMINISTAR finansija Siniša Mali biće sutra gost Jutarnjeg programa Pink televizije.\n22. 07. 2021. u 14:42


LečenjeO raku jetre\nUkoliko vi ili neko vama blizak imate rak jetre, veoma je važno da znate da može da se o formi i čitav tim lekara koji će sa vama sarađivati da bi se odredio plan za lečenje. Specijalisti mogu biti:\nHepatolog/ gastroenterolog koji je specijalista za oboljenja jetre,\nHirurg (hirurg za transplantacije odnosno hirurg onkolog).\nIzbor terapije zavisi od vrste i stadijuma raka, od toga koliko dobro jetra funkcioniše i opšteg zdravstvenog stanja osobe.\nUkoliko se rak nije proširio van jetre, mogu se razmotriti operacija za uklanjanje tumora ili transplantacija jetre.\nZa rak u uznapredovalom stadijumu postoji nekoliko procedura za lečenje (videti Lokoregionalne opcije) koje direktno oštećuju tumor(e) jetre.\nNedavno je odobreno i oralno lečenje (videti Sistemsku terapiju) koje usporava napredak raka.\nOperacija je metoda izbora za lečenje primarnog raka jetre. Uklanjanje dela jetre u kome se nalazi tumor može dovesti do izlečenja i dugoročnog preživljavanja.\nHirurška resekcija (uklanjanje): Može biti moguće ukloniti tumor(e) i okolna tkiva iz jetre ukoliko je tumor mali i u jednom režnju.\nUkoliko pacijent imacirozu, ali je funkcija jetre i dalje dobro očuvana, onda resekcija ostaje kao opcija.\nIpak, mnogi pacijenti ne ispunjavaju uslove za resekciju.\nTransplantacija jetre: Kod pacijenata sa malim tumorima i uznapredovalom cirozom metoda izbora za lečenje je transplantacija jetre.\nPerkutana injekcija etanola (PEI) može biti koristan način lečenja kod pacijenata koji ne mogu biti operisani. Ova tehnika se sprovodi putem navođenja ultrazvukom. Sastoji se od ubrizgavanja alkohola ili drugih supstanci u jetru, što rezultira uništenjem tumora.\nRadiofrekventna ablacija (RFA) koristi visokofrekventne struje za uništenje ćelija tumora. Sonda se ubacuje u tumorsku masu ili njenu blizinu i toplota iz sonde ubija ćelije raka u tumorskoj masi.\nTransarterijska hemoembolizacija (TACE) je procedura u kojoj se dovod krvi u tumor blokira, te se lekovi za lečenje raka ubacuju direktno u tumor. To omogućava da veća koncentracija lekova bude u kontaktu sa tumorom tokom dužeg vremenskog perioda.\nSistemska terapija u vidu tableta odnosi se na lečenje koje utiče na ceo organizam. Tokom poslednjih nekoliko godina pojavile su se novije ciljane terapije koje ciljaju određene proteinske glasnike (kinaze) koje imaju svoju ulogu u rastu i širenju ćelija raka i tumora. Istraživanja pokazuju da neke putanje prenosa signala kinaze u samim ćelijama raka dovode do toga da one nastavljaju da se dele nekontrolisano i time izazivaju pretvaranje ćelija raka u tumore. Druge putanje za prenose signala kinaze u tumoru u okruženju stvaraju nove krvne sudove (neoangiogeneza) koji dovode kiseonik i hranljive materije do tumora. Stoga su to takođe važni ciljevi za zaustavljanje napredovanja i širenja raka.\n1. Blokira signale tumorskih ćelija tako da ćelije raka ne mogu da rastu i da se dele.\n2. Smanjuje stvaranje novih krvnih sudova koji obezbeđuju kiseonik i hranljive materije potrebne za dalji rast ćelija raka.\nUkoliko ste vi ili je neko koga poznajete pod rizikom od oboljenja jetre ili raka jetre, važno je konsultovati se sa lekarom. Vaš lekar vam može pružiti više informacija o opštem zdravlju jetre, vakcinama protiv hepatitisa i skriningu za rak jetre.


Društvo i ekonomija: JAT sad hoće da leti iz Niša - BalkaniYUm.TV '); } //]]>\nJAT sad hoće da leti iz Niša\nPomoćnik ministra za vazdušni saobraćaj Milutin Popović rekao je danas u Nišu da je JAT zainteresovan da leti iz Niša i da je realno da to bude posle obnove flote i od naredne zimske sezone.\nPopović je rekao novinarima, posle razgovora sa gradskim rukovodstvom, da se pokrivenost niškog aerodroma "Konstantin Veliki" sagledava u sklopu donošenja strategije avio saobraćaja u Srbiji i da je njen prioritet da domaći avio prevoznik "stane na noge i da leti, ne samo iz Beograda, već i sa drugih aerodroma u zemlji".\nJAT će brzo dobiti šest aviona i nastaviće se pregovori sa 'Erbasom', kazao je Popović i napomenuo da će JAT raspolagati dovoljnim kapacitetima da pokrije Niš.\n"Postoji mogućnost da se tokom letnjeg reda vožnje JAT angažuje na liniji makar do Tivta ili do destinacija u Austriji", kazao je Popović i dodao da ovog puta "želimo čvrst dogovor" sa rukovodstvom domaće avio kompanije i gradom.\nOn je napomnuo da je i "Geneks" izrazio želju da leti iz Niša i da se i o tome razgovaralo sa gradskim rukovodstvom. Gradonačelnik Niša Zoran Perišić rekao je da će ugovor sa "Montenegro erlajnzom", koji ističe do kraja ovog meseca i koji leti na liniji Niš-Podgorica, biti produžen.\n"Oni su analizirali prethodni petomesečni period, nezadovoljni su ugovorom i dostavili su nam ekonomske parametre prema kojima na toj liniji beleže gubitke", kazao je Perišić. U pogledu subvencija, razlika će postojati, ona nije velika i treba uvažiti činjenicu da je to avio kompanija koja je iz Niša letela kada drugi nisu, kazao je niški gradonačelnik i dodao da će se razgovori voditi imajući u vidu režim avio saobraćaja od pet letova nedeljno sa "mogućnošsću rotacije za jedan ili dva leta ka Cirihu".\nDirektor niškog aerodroma Dragan Bugarinović rekao je ranije Tanjugu da će od narednog meseca italijanska kompanije "Mistral er" između Niša i Trsta leteti dva puta nedeljno. Ovaj red letenja je deo IPA jadranskog programa čiji je cilj stvaranje mreže regionalnih aerodroma i finansira se sredstvima EU.\nOd 12. juna sa niškog aerodroma svake srede čarter letovima moći će da se putuje do Antalije sve do kraja avgusta, kazao je Bugarinović i napomenuo da su ti letovi deo turističkog aranzmana agencije "1A travel" iz Beograda.


Mladi iz Srbije zainteresovani za studije u inostranstvu\nBeta 27. oktobra 2015. 15:15\nDelegacija EU u Srbiji i EU info centar danas su na Međunarodnom sajmu knjiga u Beogradu predstavili program Evropske unije Erazmus+ za obrazovanje, mlade i sport, uključujući obrazovne stipendije dostupne srpskim studentima.\nProgram Erazmus+ za period 2014-20. vredan je 14,7 milijardi evra a u njemu je objedinjeno sedam ranijih programa za obrazovanje i mlade, uključujući Tempus, Erazmus Mundus i Mladi u akciji.\nGovoreći o obrazovnoj komponenti Erazumusa+, predstavnici Fondacije Tempus Erazmus+ rekli su da je kroz program razmene Erazmus Mundus prošlo 1.100-1.200 studenata i još oko 500 na master i doktorskim programima.\nOčekuje se da ove godine kroz Erazumus+ prođe 1.200-1.300 studenata iz Srbije.\nSofija Petrović iz Fondacije Tempus Erazmus+ istakla je značaj povezivanja mladih iz Srbije sa studentima u inostranstvu kroz obrazovni program EU.\nKako je napomenula, primetno je da više naših studenata odlazi nego što dolazi stranih i zato u Fondaciji rade na tome da u Srbiju na studije dolazi više mladih iz inostranstva.\nU danu posvećenom mladima na štandu Delegacije i EU info centra na Sajmu predstavljen je i program Mladi u akciji, namenjen onima od 13 do 30 godina.\nProgram Mladi u akciji bio je veoma uspešan u Srbiji u prethodnom sedmogodišnjem periodu (2007-13.), s obzirom da je 60% projekata sa Zapadnog Balkana bilo iz Srbije.\nUkupna vrednost projekata na kojima su nosioci bili mladi iz Srbije dostigla je 5,6 miliona evra.\nKako je istakao Srđan Mitrović iz nevladine organizacije „Hajde da …“, prolaznost projekata iz Srbije u Briselu bila je 25-30 odsto, što se smatra dobrom prolaznošću u poređenju sa nekim zemljama koje su imale prolaznost od samo pet odsto.\nProsečan grant po projektu bio je 17.300 evra, naveo je Mitrović i dodao da je Srbija u sklopu programa Mladi u akciji sarađivala sa 35 zemalja, pri čemu najviše sa Makedonijom, Italijom i Bosnom i Hercegovinom.\nMladima okupljenim na štandu Delegacije EU u Srbiji i EU info centra predstavljen je i Evropski volonterski servis (EVS) koji promoviše mobilnost mladih a o prednostima i svojim iskustvima iz EVS govorila je volonterka Milena Milošević.\nKroz program Evropske unije Erazmus+ finansiraju se projekti u oblastima obrazovanja i obuke, mladih i sporta sa ciljem povećanja zapošljivosti i unapređenja sistema obrazovanja, obuka i omladinskog rada.